FREE: Αναλύσεις και προτάσεις από Λευκορωσία (4/4)! – WolfMoney\nΑρχική/Free Tips/FREE: Αναλύσεις και προτάσεις από Λευκορωσία (4/4)!\nFREE: Αναλύσεις και προτάσεις από Λευκορωσία (4/4)!\nWolf Money Bet4 Απριλίου, 2020\n297 3 λεπτά που διαβάζεται\nΜία από τις δύο προτάσεις μας επιβεβαιώθηκε την Παρασκευή, στο πρώτο… πιάτο της 3ης αγωνιστικής στη Λευκορωσία. «Πέρασε» το «διπλό» της Γκοροντέγια, στην έδρα της Μπελσίνα, με απόδοση 3,15.\nΕκεί είναι το… μυστικό: Όπως σας γράψαμε από την πρώτη ημέρα που… ασχοληθήκαμε με το πρωτάθλημα, το καλύτερο που έχουμε να κάνουμε είναι να αναζητούμε (και να… χτυπάμε) στις «λάθος» αποδόσεις. Οι διαφορές των περισσότερων ομάδων είναι ελάχιστες (έως μηδαμινές) και «διπλά» ή «άσοι» με τιμές άνω του 2,50 αξίζουν προσοχής. Αρκεί φυσικά να… βγαίνουν και αγωνιστικά. Βέβαια, η Λίγκα είναι ακόμη στην αρχή και αυτό μας… βοηθάει.\nΠάμε να δούμε τα σημερινά ματς (4 Απριλίου).\nΣΑΧΤΙΟΡ ΣΟΛΙΓΚΟΡΣΚ – ΝΕΜΑΝ (15:30)\n1: 1,37 – Χ: 4,90 – 2: 8,00\nΗ Σόλιγκορσκ «έρχεται» από τη νίκη στην έδρα της Γκοροντέγια. Δίκαια επικράτησε, πάτησε την αντίπαλό της. Η γηπεδούχος έχει το τρίτο καλύτερο ρόστερ στο πρωτάθλημα (βάσει αξίας παικτών), ενώ όταν ξεκίνησε το πρωτάθλημα η απόδοση για να το κατακτήσει ήταν στο 5,00. Όμως έως τώρα έχει κάνει μία καλή εμφάνιση, αυτή που προαναφέραμε, καθώς στην πρεμιέρα έχασε από την Ισλοχ (1-0 εκτός).\nΗ Νέμαν κέρδισε την περασμένη εβδομάδα, 2-0 εντός, τη Βίτεμπσκ. Παρακολουθήσαμε Live το ματς, εδώ στο wolfmoneybet.com από το «CHAT… ΜΠΑΜ». Τι είδαμε; Απλά μια μαχητική ομάδα, χωρίς τεχνική, η οποία στηρίζεται στα «στημένα». Ανέβασε την απόδοσή της στο δεύτερο ημίχρονο και επικράτησε της Βίτεμπσκ. Η Σόλιγκορσκ είναι φαβορί. Αλλά δεν ακουμπάμε τον «άσο» του 1,37! Δεν μιλάμε για… Μπαρτσελόνα, ούτε για Μπάγερν, ούτε για Παρί Σεν Ζερμέν! Σε ομάδα της Λευκορωσίας ποντάρουμε. Θα πάμε σε εναλλακτική επιλογή, στα 2-3 γκολ με απόδοση 1,95.\nΜΠΑΤΕ ΜΠΟΡΙΣΟΦ – ΡΟΥΧ (17:30)\n1: 1,35 – Χ: 5,45 – 2: 7,40\nΠροσέξτε εδώ. Η ΜΠΑΤΕ με το καλύτερο ρόστερ της κατηγορίας μπήκε στο πρωτάθλημα ως φαβορί για την κατάκτησή του και στις δύο πρώτες αγωνιστικές υπέστη ισάριθμες ήττες! Στην πρεμιέρα έχασε 3-1 στην έδρα της Ενερτζέσικ (ο «άσος»… έκλεισε σε απόδοση 9,50) και τη δεύτερη αγωνιστική έχασε στην έδρα της Σλάβια Μοζίρ (2-1, ο «άσος» πλήρωσε με… 6,10). Πώς να… πάει το χέρι μας στο 1,35 του «άσου»; Ρητορικό το ερώτημα.\nΑν δεν δούμε – αγωνιστική – ανάκαμψη από την ΜΠΑΤΕ δεν πρόκειται να την αντιμετωπίσουμε ως φαβορί απ’ εδώ και στο εξής. Ούτε με… σφαίρες! Κι ας κερδίσει τη Ρουχ με 15-0. Ας «τσεκάρουμε» ότι αρχίζει να παίζει μπάλα και μετά συζητάμε σε άλλη βάση. Η Ρουχ έκανε «κηδεία» στην πρεμιέρα στην έδρα της Ντιναμό Μινσκ και την περασμένη εβδομάδα έχασε εντός από την Ενερτζέσικ. Συγκαταλέγεται στις ομάδες που αναμένεται να παλέψουν για την παραμονή. Θα παίξει μαζική άμυνα και ότι… βγει στις αντεπιθέσεις. Επαναλαμβάνουμε δεν αγγίζουμε τον «άσο», η ΜΠΑΤΕ προς το παρόν δεν πείθει. Το No Goal μας δελεάζει στο 1,70. Τίποτα άλλο.\nΝΤΙΝΑΜΟ ΜΠΡΕΣΤ – ΣΛΑΒΙΑ ΜΟΖΙΡ (19:30)\n1: 1,48 – Χ: 4,95 – 2: 8,05\nΚι εδώ έχουμε μεγάλο φαβορί. Τη Ντιναμό Μπρεστ. «Εσπασε» το… ρόδι στο πρωτάθλημα νικώντας στην έδρα της Σλουτσκ με 1-0. Πέτυχε το γκολ στο 19’ και κράτησε τους βαθμούς με… ζόρια, απειλήθηκε από «στημένες» φάσεις. Τώρα βλέπουμε ότι η νίκη της με τη Σλάβια Μοζίρ «πληρώνει» με 1,48. Κι εδώ δεν… ακουμπάμε! Η Σλάβια την περασμένη εβδομάδα κέρδισε 2-1 (εντός) την ΜΠΑΤΕ, έχει καλή ψυχολογία. Το κατάφερε μάλιστα με ανατροπή στο σκορ (0-1 στο 10’, 1-1 στο 32’ και 2-1 στο 48’). Θα το παλέψει το ματς.\nΗ Ντιναμό Μπρεστ έως τώρα δυσκολεύεται στο γκολ. Πριν ξεκινήσει το πρωτάθλημα έπαιξε δύο ματς με την Ισλοχ για το Κύπελλο. Εληξαν 0-0 (εντός – εκτός) και πήρε την πρόκριση στα πέναλτι. Στην πρεμιέρα γκέλαρε εντός (1-1) με τη Σμολεβίτσι και όπως προαναφέραμε κέρδισε δύσκολα, την περασμένη εβδομάδα τη Σλουτσκ. Πάει το… χέρι (σας) στο 1,48 του «άσου»; Το δικό μας με… τίποτα. Ισοπαλία στο ημίχρονο και… τέλος.\nΣάββατο (15.30) ΣΟΛΙΓΚΟΡΣΚ – ΝΕΜΑΝ 2-3 GOAL 1,95\nΣάββατο (17.30) ΜΠΑΤΕ ΜΠ. – ΡΟΥΧ NO GOAL 1,70\nΣάββατο (19.30) ΝΤΙΝΑΜΟ ΜΠΡ. – ΣΛ. ΜΟΖΙΡ Χ ΗΜΙΧΡ. 2.32\nΜπουρούντι: Οι ευκαιρίες στα στοιχήματα σε γκολ...\nΝικαράγουα: Ανάλυση αριθμητικών δεδομένων


Σφαγείο και κτηνοτροφικό πάρκο στα σκαριά για τη Β. Εύβοια | MeatNews.gr\nΣφαγείο και κτηνοτροφικό πάρκο στα σκαριά για τη Β. Εύβοια\nΠρόσληψη 130 συμβασιούχων γεωπόνων\nΠρωταρχικός στόχος για τη Βόρεια Εύβοια μετά τις πυρκαγιές του καλοκαιριού είναι η ανασυγκρότηση του πρωτογενούς τομέα, τόνισε κατά την παρέμβασή του στην 3η συνάντηση με τους θεσμούς και τους πολίτες της Β. Εύβοιας ο Υφυπουργός Αγροτικής Ανάπτυξης & Τροφίμων κ. Σίμος Κεδίκογλου, ο οποίος αναφέρθηκε εκτενώς στην ανάπτυξη και αναβάθμιση αλιευτικών καταφυγίων, στη δημιουργία μελισσοκομικών πάρκων και δημοτικών σφαγείων στη Βόρεια Εύβοια.\nΟ ΥφΑΑΤ και Βουλευτής Ευβοίας, μίλησε αρχικά για την ίδρυση Γεωργικής Σχολής η οποία υλοποιείται χάρη στην ενεργοποίηση του κληροδοτήματος «ΤΑΣΟΥΛΑ» και σε συνεργασία με τον ΕΛΓΟ –ΔΗΜΗΤΡΑ και τον Δήμο Ιστιαίας. «Θα δημιουργήσουμε μια πρωτοποριακή Σχολή, όχι μόνο όσον αφορά την εξέλιξη των μεθόδων καλλιέργειας. Πρέπει να δώσουμε και στοιχεία επιχειρηματικότητας, γιατί ο αγρότης πρέπει να γίνει επιχειρηματίας στη σύγχρονη πραγματικότητα», τόνισε.\nΑκολούθως, υπενθύμισε ότι η κυβέρνηση έχει αναλάβει την άμεση αποζημίωση και ανακούφιση των πληγέντων και αναφερόμενος ειδικά στους ελαιοπαραγωγούς, υπογράμμισε ότι «θα δοθούν οι προκαταβολές των αποζημιώσεων και αμέσως μετά συνεργεία του ΕΛΓΑ θα καθορίσουν το ύψος της καταστροφής. Θα είναι διαφορετικές οι αποζημιώσεις φυσικά, ανά περίπτωση, ο ΕΛΓΟ-ΔΗΜΗΤΡΑ θα βοηθήσει με επιστημονικό προσωπικό ώστε να ενημερώσει τους ελαιοκαλλιεργητές για μια σειρά από μεθόδους όπως π.χ. αντί για πέντε χρόνια που θέλει η ελιά να καρποφορήσει, ο χρόνος να μειωθεί στα 4 ή τα 3».\nΠρόσθεσε δε ότι αν και στον αρχικό σχεδιασμό του προγράμματος δεν είχαν συμπεριληφθεί τα ελαιοτριβεία, γιατί δεν είχαν υποστεί ζημιές από τις πυρκαγιές, εντούτοις έχει προβλεφθεί η λήψη σχετικής αποζημίωσης. «Θέλω να ευχαριστήσω τον κ. Χ. Τριαντόπουλο γιατί ενώ στον αρχικό σχεδιασμό δεν είχαν περιληφθεί τα ελαιοτριβεία, εντούτοις θα υπάρξει αποζημίωση και γι αυτή την κατηγορία. Γιατί αν και δεν είχαν καταστραφεί από τις φωτιές, έχουν πληγεί σε μεγάλο βαθμό καθώς καταστράφηκαν οι ελιές. Θα είναι διαφορετικός ο βαθμός αποζημίωσης, ανάλογα με τη μείωση του τζίρου ανά περίπτωση, θα υπάρχει μια διαβάθμιση αλλά σίγουρα θα υπάρξει πρόνοια για αυτές τις επιχειρήσεις που έχασαν την πρώτη τους ύλη. Η αποζημίωση θα εξαρτηθεί και από τα πόσα χρόνια θα είναι χαμένη η πρώτη ύλη». Συμπλήρωσε, μάλιστα, ότι αναφορικά με τους συκοπαραγωγούς, θα αρχίσουν να καταβάλλονται οι αποζημιώσεις covid (67 ευρώ/στρέμμα).\n«Δεν κάηκαν πολλές συκιές ωστόσο από την κάψα της πυρκαγιάς, είχαμε μια ποιοτική υποβάθμιση και μια ποσοτική μείωση της παραγωγής, οπότε έχει καθοριστεί ένα ύψος αποζημίωσης. Έχει υποβληθεί το σχετικό αίτημα στο Υπουργείο Οικονομικών», είπε.\nΣτη συνέχεια μίλησε για το μεγάλο στοίχημα, όπως είπε χαρακτηριστικά, της αναδιάρθρωσης των καλλιεργειών το οποίο προβλέπεται στο σχέδιο Μπένου. «Πρέπει να κατευθύνουμε τους αγρότες μας σε νέες πιο αποδοτικές καλλιέργειες. Με χαρά πληροφορήθηκα ότι δημιουργείται και ένας συνεταιρισμός πιπεριάς νοτιοαφρικανικής προέλευσης, που πωλείται κατά 4 φορές σε υψηλότερη τιμή από την κανονική – είχαν δοκιμάσει να την καλλιεργήσουν σε Μακεδονία και Θράκη αλλά δεν ευδοκίμησε ενώ ήδη ευδοκιμεί στην Β. Εύβοια. Και πάλι ο ΕΛΓΟ -ΔΗΜΗΤΡΑ μας βοηθάει με σχετικές μελέτες ώστε να κατευθύνουμε καλύτερα τους αγρότες σε νέες καλλιέργειες που θα δώσουν μια καλύτερη προοπτική για το μέλλον».\nΤι είπε για κτηνοτροφία και δημιουργία σφαγείου\n«Από κοινού με τον κ. Αμυρά, σχεδιάσαμε ζώνες βόσκησης, διότι μέχρι και πρόσφατα ήταν εντός των δασών που πλέον απαγορεύεται όσο είναι περίοδος αναδάσωσης. Χωροθετούνται οι περιοχές για τα κοπάδια καθώς και οι ζώνες πρόσβασης. Παράλληλα, βρίσκομαι σε επαφή με τον καθηγητή κ. Ζέρβα του Γεωπονικού πανεπιστημίου, προκειμένου να σχεδιαστεί το πρώτο κτηνοτροφικό πάρκο στη Β. Εύβοια ώστε να μπορέσουμε να δούμε και αυτή τη μέθοδο εκτροφής. Από τα πρώτα στοιχεία που έχω, είναι πολλά υποσχόμενη».\nΣφαγεία: «Με τη βοήθεια της Περιφέρειας που χρηματοδοτεί τη μελέτη, του δήμου Μαντουδίου-Λίμνης-Αγ. Αννας, που μας προσέφερε την περιοχή, προχωράμε στη δημιουργία του πρώτου Σφαγείου στη Β. Εύβοια, κάτι που χρειαζόμασταν χρόνια τώρα. Ένα σφαγείο είναι απολύτως απαραίτητο για την ανάπτυξη της κτηνοτροφίας στη Β. Εύβοια».\nΜελισσοκομικά πάρκα: «Σε συνεργασία με τον Γ.Αμυρά, σχεδιάζουμε τα πρώτα μελισσοκομικά πάρκα στην Ελλάδα και μάλιστα δυο από αυτά θα γειτνιάζουν σε καμένες περιοχές, γιατί είναι πολύ σημαντικό να υπάρχουν μέλισσες ώστε για να αναγεννηθεί η χλωρίδα γρηγορότερα. Είναι μια σημαντική και πρωτοποριακή πρωτοβουλία. Με τον καθηγητή κ. Θωμαϊδη του Καποδιστριακού πανεπιστημίου και σε συνεργασία με την Περιφέρεια, θα προχωρήσουμε σε μια πρωτοβουλία για την ανάδειξη των μοναδικών ιδιοτήτων του πευκόμελου της Εύβοιας έτσι ώστε να δρομολογηθεί ως προϊόν με ονομασία προέλευσης. Είναι ένα όπλο του πρωτογενούς τομέα στη Β. Εύβοια, που πρέπει να αξιοποιήσουμε».\nΑλιευτικά καταφύγια: «Παράλληλα με το αλιευτικό καταφύγιο στην Αγ. Άννα προχωράμε και αυτό στον Αγ. Γεώργιο Λιχάδας, όπως και στο τουριστικό καταφύγιο στις Ροβιές. Το πρόγραμμα θαλάσσιου τουρισμού, σε συνεργασία με τα Υπουργεία Ανάπτυξης και Ναυτιλίας, δρομολογεί την αναβάθμιση όλων των αλιευτικών καταφυγίων σε όλη τη Β.Εύβοια. Ανασυγκρότηση και αναβάθμιση όλων των αλιευτικών καταφυγίων παράλληλα με άλλες δράσεις για την προώθηση του θαλάσσιου τουρισμού».\nΕπιπλέον, υπεραμύνθηκε της χάραξης του Νέου οδικού άξονα, τονίζοντας ότι σύμφωνα με τον Κωνσταντίνο Ζέκκο, που έχει αναλάβει την εκπόνηση της μελέτης, είναι η πλέον ενδεδειγμένη από πλευράς κόστους και δυνατότητας συντήρησης.\nΟ κ.Κεδίκογλου, κατά την τοποθέτησή του στο πανηγυρικό κλείσιμο της εκδήλωσης, υπογράμμισε ότι η Βόρεια Εύβοια διαθέτει σημαντικούς πόλους τουριστικής έλξης καθώς αναδεικνύεται σε κέντρο εναλλακτικού τουρισμού χάρη στην προώθηση πολιτιστικών και αθλητικών δράσεων, όπως είναι ο αλιευτικός και θαλάσσιος τουρισμός.\n«Στο πλαίσιο του θαλάσσιου τουρισμού, που αναπτύσσεται σε όλη την Εύβοια, θα διεξάγονται ιστιοπλοϊκοί αγώνες και άλλα αθλητικά events. Επιπλέον, χάρη στο Μνημόνιο που υπογράψαμε με το Υπουργείο Τουρισμού, εφαρμόζεται ο αλιευτικός τουρισμός. Μάλιστα η πρώτη ημερίδα για την εναλλακτική αυτή μορφή τουρισμού, θα διεξαχθεί στην Ερέτρια σε τουλάχιστον δυο εβδομάδες. Σκοπός είναι να ενημερωθούν οι επιχειρήσεις, οι άνθρωποι του τουρισμού και οι αλιείς για τις νέες αυτές μορφές δραστηριοτήτων που συμβάλλουν στην ενίσχυση του εισοδήματός τους», σημείωσε και πρόσθεσε ότι υπάρχει και έντονη επιθυμία από καλλιτεχνικά σχήματα να συμμετάσχουν σε πολιτιστικές εκδηλώσεις στην ευρύτερη περιοχή της Β. Εύβοιας.\nΚαταλήγοντας, ο ΥφΑΑΤ εξέφρασε την αισιοδοξία του για την εξέλιξη του προγράμματος ανασυγκρότησης, λέγοντας χαρακτηριστικά ότι «Χαίρομαι να βλέπω την ολιστική συνέργεια όλων των δυνάμεων στο ολιστικό σχέδιο Μπένου. Πρόκειται για μια συνέργεια μεταξύ δημόσιων φορέων, επιστημονικού δυναμικού, τοπικής αυτοδιοίκησης και κατοίκων. Όλοι συμμετέχουν σε αυτή την προσπάθεια να ξαναζωντανέψει ο τόπος μας μετά από μια τρομακτική δοκιμασία. Νιώθω ακόμα πιο αισιόδοξος γιατί θα τα καταφέρουμε. Αυτός ο τόπος μπορεί να ζήσει πολύ καλύτερα σε σχέση με πριν την καταστροφή».\nΣτη συνάντηση, η οποία πραγματοποιήθηκε το τριήμερο 18-20 Μαρτίου στην Αγ. Άννα, παρουσία του επικεφαλής της Επιτροπής Ανασυγκρότησης Β. Εύβοιας κ. Σταύρου Μπένου, συμμετείχαν ο Υφυπουργός στον Πρωθυπουργό, αρμόδιος για θέματα Κρατικής Αρωγής και Αποκατάστασης από Φυσικές Καταστροφές κ. Χρήστος Τριαντόπουλος, ο Υφυπουργός Περιβάλλοντος και Ενέργειας κ. Γιώργος Αμυράς, ο Περιφερειάρχης Στερεάς Ελλάδας κ. Φάνης Σπανός, ο Γ.Γ. Δημοσίων Επενδύσεων και Εταιρικού Συμφώνου για το Πλαίσιο Ανάπτυξης (ΕΣΠΑ) κ. Δημήτρης Σκάλκος, ο πρόεδρος της ΓΕΣΕΒΕΕ κ. Γιώργος Καββαθάς, οι Δήμαρχοι Μαντουδίου-Λίμνης-Αγίας Άννας κ. Γιώργος Τσαπουρνιώτης και Ιστιαίας –Αιδηψού κ. Γιάννης Κοντζιάς, εκπρόσωποι από την ακαδημαϊκή και επιστημονική κοινότητα, τοπικοί φορείς και παράγοντες.\nTAGS: ΕΛΓΑΕΛΓΟΚτηνοτροφικά ΠάρκαΣίμος Κεδίκογλουσφαγεία


PENGUIN ΚΩΝΣΤΑΝΤΙΝΙΔΗΣ Ε. ΙΩΑΝΝΗΣ, Εξοπλισμός Επιχειρήσεων, Υγραεριοκίνηση,Υγραέριο, Βενζινάδικα, Συνεργεία - business.exnet.gr Κατάλογος Επιχειρήσεων, Διαφήμιση επιχειρήσεων στο Διαδίκτυο - Ιντερνετ, Διαδικτυακή διαφήμιση στην Θεσσαλονίκη και Αθήνα, Κατασκευή ιστοσελίδων, Βελτίωση web sites, Φιλοξενία ιστοσελίδων και μηχανές αναζήτησης, wikileaks\nHome Κατάλογος Εξοπλισμός, Διαμόρφωση Επαγγελματική Ψύξη, Θέρμανση PENGUIN ΚΩΝΣΤΑΝΤΙΝΙΔΗΣ Ε. ΙΩΑΝΝΗΣ, Εξοπλισμός Επιχειρήσεων, Υγραεριοκίνηση,Υγραέριο, Βενζινάδικα, Συνεργεία\nepaggekmatias, epaggelmaties, epaggelmatikos eksoplismos, maziki estiasi\nΜε επίκεντρο τον επαγγελματία, με σεβασμό στις επαγγελματικές του ανάγκες και στην συνεχή αναζήτηση της ποιότητας, η εταιρία PENGUIN ΚΩΝΣΤΑΝΤΙΝΙΔΗΣ Ε. ΙΩΑΝΝΗΣ, ιδρύθηκε από τον ίδιο τον κ. Κωνσταντινίδη πριν από 35 χρόνια.\nΗ εταιρία PENGUIN ΚΩΝΣΤΑΝΤΙΝΙΔΗΣ Ε. ΙΩΑΝΝΗΣ, με αρκετές βραβεύσεις στο ιστορικό της, δραστηριοποιείται στον χώρο της θέρμανσης, του εξαερισμού και του κλιματισμού καθώς επίσης και στην κατασκευή μηχανών παγοκύβων.\nΕξοπλίστε το πρατήριο σας με Υγραέριο!\nα. Αμιγή πρατήρια υγραερίου\nβ. Μικτά πρατήρια καυσίμων\nΜΕΛΕΤΗ - ΑΔΕΙΟΔΟΤΗΣΗ - ΕΓΚΑΤΑΣΤΑΣΗ\nΚαλέστε μας τώρα... 6973328395\nΕξοπλίστε το συνεργείο σας με Υγραέριο!\nΤοποθετήστε υγραέριο στα οχήματα των πελατών σας!\n- 60% οικονομία\n- 100% ασφάλεια\nΑΔΕΙΟΔΟΤΗΣΗ - ΕΓΚΑΤΑΣΤΑΣΗ\nΣτόμια - Damper\nΑντάπτορες / Plenum\nΡαφιέρες / Ράφια\nΦούστες / Καπέλα\nΨησταριές / Καρβουνιέρες\nΥΠΕΥΘΥΝΟΣ: ΚΩΝΣΤΑΝΤΙΝΙΔΗΣ ΕΠΑΜΕΙΝΩΝΔΑΣ\nΔ/ΝΣΗ: 2 o χλμ ΠΤΟΛΕΜΑΙΔΑΣ - ΦΛΩΡΙΝΑΣ, 50200 ΠΤΟΛΕΜΑΙΔΑ\nΤΗΛ: 2463028969, 2463024743


Άλεκ Μπάλντουιν: «Ξέρω ποιος γέμισε το όπλο», λέει η εισαγγελέας | Simple News\nΆλεκ Μπάλντουιν: «Ξέρω ποιος γέμισε το όπλο», λέει η εισαγγελέας\nΗ εισαγγελέας που είναι αρμόδια για την έρευνα για τον θανατηφόρο πυροβολισμό της Χάλινα Χάτσινς από τον Άλεκ Μπάλντουιν στο πλατό της ταινίας «Rust» είπε ότι γνωρίζει ποιος γέμισε το όπλο.\nΗ Mary Carmack-Altwies υπογράμμισε σε σε συνέντευξή της στο “Good Morning America” ότι υπήρχαν πολλές αστοχίες στο σετ πριν πυροβοληθεί και σκοτωθεί κατά λάθος η Χάτσινς από τον ηθοποιό Άλεκ Μπάλντουιν στις 21 Οκτωβρίου.\nΟι Αρχές διερεύνησαν πώς βρέθηκε ένα αληθινό φυσίγγιο στο πυροβόλο όπλο, το οποίο είχε δηλωθεί ασφαλές από έναν βοηθό σκηνοθέτη. Και όταν εκείνη ρωτήθηκε αν ήξερε ποιος είχε βάλει τη σφαίρα, απάντησε «ναι». Η Εισαγγελέας τόνισε πως ερευνητές βρήκαν επιπλέον σφαίρες στο σημείο, αλλά δεν μπορούσε να προσδιορίσει πόσες, επειδή η έρευνα είναι σε εξέλιξη. «Ακόμα δεν ξέρουμε πώς βρέθηκαν στο σετ και πώς έφτασαν εκεί, νομίζω ότι θα είναι ένας από τους πιο σημαντικούς παράγοντες για την όποια απόφαση», είπε.\n«Είναι πιο σημαντικό να εστιάσουμε σε αυτό που οδήγησε στην τραγωδία. Γνωρίζουμε ότι ο Μπάλντουιν δεν είχε ιδέα ότι το όπλο ήταν γεμάτο. Επομένως είναι περισσότερο σημαντικό το πώς γεμίστηκε αυτό το όπλο, ποιες αστοχίες έγιναν και πόσο εγκληματικές ήταν» τόνισε. Διέψευσε επίσης τους ισχυρισμούς του δικηγόρου της οπλουργού της ταινίας, ο οποίος υποστήριξε ότι το όπλο θα μπορούσε να ήταν σκόπιμα γεμισμένο με αληθινά πυρομαχικά. «Οι δικηγόροι υπεράσπισης έχουν καταλήξει σε θεωρίες συνωμοσίας και χρησιμοποίησαν τη λέξη “δολιοφθορά”. Δεν έχουμε αποδείξεις», τόνισε η Atlwies, σύμφωνα με την Daily Mail.\nΤα γυρίσματα έχουν σταματήσει από εκείνη τη μοιραία μέρα στις 21 Οκτωβρίου, καθώς οι αρχές ερευνούν τη σκηνή του συμβάντος. Ο ίδιος ο Μπάλντουιν είπε ότι είναι απίθανο η ταινία χαμηλού προϋπολογισμού να ολοκληρωθεί ποτέ.\nPrevious Κούβα: Κατηγορεί τις ΗΠΑ για προσπάθεια αποσταθεροποίησης μέσω διαδήλωσης\nNext Κορονοϊος – Γερμανία: Επανέρχονται τα δωρεάν τεστ – «Σε κατάσταση καταστροφής» η Βαυαρία


#Tags: ΣτίβοςΣΕΓΑΣΚώστας Κεντέρης\nΓεράσιμος Μανωλίδης • 10/03/2021 - 11:46\nΚώστας Κεντέρης: Ο σπουδαιότερος αθλητής που ανέδειξε ποτέ ο ελληνικός στίβος ανταποκρίθηκε στο κάλεσμα για την επόμενη μέρα του αγαπημένου του αθλήματος!\nΚώστας Κεντέρης: Συμβαίνει κατά κόρον. Πλέον δεν είναι η εξαίρεση, είναι ο κανόνας. Και είναι ακριβώς αυτό που πρέπει αν γίνεται. Σε όλα τα αθλήματα. Σε όλες τις σύγχρονες χώρες του κόσμου. Οι αθλητές που έχουν γράψει ιστορία μένουν δίπλα στον αθλητισμό. Ξέρουν, γνωρίζουν, νιώθουν.\nΑπό τη στιγμή που ο Κώστας Κεντέρης βγαίνει ξανά μπροστά, για την επόμενη μέρα του ελληνικού στίβου, αυτομάτως αντιλαμβάνεται κανείς πως είναι αυτό που θέλει. Είναι αυτό που περίμενε. Είναι η απόφαση που θα τον έκανε να βάλει ξανά… φτερά στα πόδια του. Απόφαση που σε καμία περίπτωση δεν πάρθηκε εύκολα. Απόφαση που ζυμώθηκε αρκετά μέσα του πριν πάρει «σάρκα και οστά». Απόφαση που έχει γνώμονα τη μεγάλα του αγάπη. Το στίβο!\nΗ διαδρομή δεν ήταν στρωμένη με ροδοπέταλα. Από τα πρώτα αθλητικά του βήματα στην Μυτιλήνη οι δυσκολίες που αντιμετώπιζε ο ίδιος, ο προπονητής του, ο σύλλογος του με την έλλειψη υλικοτεχνικών υποδομών, ήταν πάρα πολλές. Τις βίωσε στο πετσί του. τις βρήκε στο δρόμο του. Ξέρει από πρώτο χέρι, από την καλή και την ανάποδη, τα προβλήματα, τις αντιξοότητες και όλα τα εμπόδια που έχει να αντιμετωπίσει ένας αθλητής. Γνωρίζει και τις κακοτοπιές που πρέπει να αποφύγει.\nΚαμία απόφαση δεν είναι εύκολη. Μα ποιος αγώνας είναι εύκολος; Ποια κούρσα κερδήθηκε χωρίς κόπο. Ποιος στίβος της ζωής δεν χρειάζεται μάχη; Ο Κώστας Κεντέρης είναι αυτός που μπορεί να επαναφέρει το στίβο στην καθημερινότητά μας, στα χείλη όλων των ανθρώπων που αγαπούν τον αθλητισμό, στα νέα παιδιά!\n« ΑΕΚ: Πρεμιέρα στους 16 του BCL (19:30-ΕΡΤ3)\nΤαρέμι: Έκλαψε σαν… μικρό παιδί στην αγκαλιά του Κονσεϊσάο »


Νεεμίας 2 - Βίβλος [Ελληνική Αγία Γραφή FPB 1994]\nΤότε, ο βασιλιάς μού είπε: Για ποιο πράγμα κάνεις εσύ αίτηση; Και προσευχήθηκα στον Θεό τού ουρανού.\nΚαι ο βασιλιάς μού είπε, ενώ καθόταν κοντά του η βασίλισσα: Πόσης διάρκειας θα είναι η πορεία σου; Και πότε θα επιστρέψεις; Και ο βασιλιάς ευαρεστήθηκε και με έστειλε· και του καθόρισα προθεσμία.\nκαι μια επιστολή προς τον Ασάφ, τον φύλακα του βασιλικού δάσους, για να μου δώσει ξύλα να κατασκευάσω τις πύλες τού φρουρίου τού ναού, και το τείχος τής πόλης, και τον οίκο μέσα στον οποίο θα μπω. Και ο βασιλιάς μού τα χάρισε όλα, σύμφωνα με το αγαθό χέρι


Σχολείο και οικογένεια σε επικοινωνία\n19 Ιούνιος 2019 08:30\nΣτο πλαίσιο των επιμορφωτικών δράσεων του Περιφερειακού Κέντρου Εκπαιδευτικού Σχεδιασμού (ΠΕ.Κ.Ε.Σ.) Στερεάς Ελλάδας, σε συνεργασία με το Kέντρο Συμβουλευτικής Υποστήριξης (ΚΕ.Σ.Υ.) Ν. Εύβοιας, θα πραγματοποιηθούν δύο Επιμορφωτικές Ημερίδες, την Τετάρτη 19 Ιουνίου και την Πέμπτη 20 Ιουνίου, από τις 8:30 το πρωί στο 7ο Δημοτικό Σχολείο Χαλκίδας.\nΟι ημερίδες απευθύνονται σε δασκάλους και έχουν γενικότερο τίτλο «Προσανατολισμός αποτελεσματικής επικοινωνίας σχολείου – οικογένειας».\nΕισηγητές είναι η Συντονίστρια Εκπαιδευτικού Έργου ΠΕ70 του ΠΕ.Κ.Ε.Σ. Στερεάς Ελλάδας, Διονυσία Καρλατήρα, με θέμα «Επικοινωνία Σχολείου – Οικογένειας και ο Προϊστάμενος του ΚΕ.Σ.Υ. Ν. Εύβοιας, Γεώργιος Γκάρτζιος, με θέμα «Σχέσεις εκπαιδευτικών και γονέων μαθητών με ειδικές εκπαιδευτικές ανάγκες».\nΘα δημιουργηθούν ομάδες εργασίας από τους Συλλόγους Διδασκόντων των Σχολείων που συμμετέχουν, στις οποίες οι εκπαιδευτικοί θα διαπραγματευτούν μελέτες περίπτωσης που αφορούν στη διαχείριση σχέσεων γονέων και εκπαιδευτικών.


All About Evia: Ομάδα Οδηγών σε Λιμενικό και Γέφυρα Ευρίπου Χαλκίδας\nΗ Ομάδα Οδηγών Χαλκίδας του Σώματος Ελληνικού Οδηγισμού, αφιέρωσε το Σάββατο 26 Μαΐου 2012 σε μια διαφορετική δράση, τη γνωριμία της με το Λιμενικό Σώμα και τη Γέφυρα του Ευρίπου.\nΟι Οδηγοί, συνοδευόμενοι απ’τα Στελέχη της Ομάδας, επισκέφτηκαν το μεσημέρι τα Γραφεία της Λιμενικής Αρχής και γνώρισαν από κοντά τη δουλειά του Λιμενικού Σώματος. Ολοι οι παρόντες αξιωματικοί, με ευγένεια απάντησαν σε όλες της ερωτήσεις των Οδηγών και έλυσαν πολλές απορίες τους σχετικά με τις αρμοδιότητές και τα καθήκοντά τους.\nΤο ίδιο βράδυ, και παρά τη δυνατή βροχή, οι Οδηγοί παρέα με τους γονείς τους, επισκέφτηκαν τις εγκαταστάσεις της Παλαιάς Γέφυρας, καλεσμένοι του Λιμενικού Ταμείου. Ο κ.Καρλής, ως υπεύθυνος της γέφυρας, εξήγησε σε όλους με υπομονή και σαφήνεια, τη διαδικασία ανοίγματος και κλεισίματος της γέφυρας, τους ξενάγησε στις εγκαταστάσεις και παρουσίασε τους μηχανισμούς που επιτρέπουν την κίνηση της γέφυρας του Ευρίπου, που την κάνει μοναδική στον κόσμο.\nΣτη συνέχεια, παρακολούθησαν ζωντανά το άνοιγμα και το κλείσιμό της, γνωρίζοντας πια πολλές περισσότερες πληροφορίες, καθώς είχαν το προνόμιο να δουν τη διαδικασία από μέσα, μια εμπειρία ξεχωριστή, μιας και δεν επιτρέπεται η είσοδος στο ευρύ κοινό.


Κορονοϊός: Η ΚΟΕ αποφάσισε αναστολή αγώνων και Ολυμπιακής προετοιμασίας έως 15/6! | Υγρός Στίβος | gazzetta.gr\nΚυριακή, 22 Μαρτίου 2020 - 17:31\nΚορονοϊός: Η ΚΟΕ αποφάσισε αναστολή αγώνων και Ολυμπιακής προετοιμασίας έως 15/6!\nH εκτελεστική επιτροπή της ΚΟΕ αποφάσισε "λουκέτο" στα αθλήματα της εως την 15η Ιουνίου.\nΤα ρολά έως τις 15/6 αποφάσισε να κλείσει στα αθλήματα της (κολύμβηση, υδατοσφαίριση, καταδύσεις, καλλιτεχνική κολύμβηση, τεχνική κολύμβηση) η ΚΟΕ.\nΗ εκτελεστική επιτροπή της ΚΟΕ που συνεδρίασε την Κυριακή (22/3) και στην οποία συμμετέχουν και τρεις ιατροί αποφάσισε έως την 15η Ιουνίου να μην διεξαχθεί κανένας αγώνας αλλά και η προετοιμασία των αθλητών και αθλητριών της εν όψει Ολυμπιακών Αγώνων.\nΗ ΚΟΕ έχει στις τάξεις της περισσότερους από 70 αθλητές και αθλήτριες που διεκδικούν μια θέση στους Ολυμπιακούς Αγώνες αλλά λόγω της εξάπλωσης του κορονοϊού (covid-19) είχε αποφασίσει από την πρώτη στιγμή σε αντίθεση μ' άλλες ομοσπονδίες να διακόψει την προετοιμασία.\nΗ ομοσπονδία των αθλημάτων του υγρού στίβου επιμένει σωστά στην απόφαση σε μια χώρα που είναι ένα βήμα πριν από την απαγόρευση της κυκλοφορίας και όποιος αθλητής ή αθλήτρια παραβεί την "εντολή" θα κληθεί σε απολογία.\nΗ ΚΟΕ δεν θέλησε να πάρει καμία ευθύνη για την υγεία των αθλητών της και πλέον εάν θέλουν κάποιοι να συνεχίσουν την προετοιμασία τους ας τους καλύψει η ΓΓΑ και η ΕΟΕ κάτι που φυσικά δεν μπορεί να συμβεί.\nΣτην ανακοίνωση της επισημαίνει ότι η προετοιμασία θα μπορούσε να γίνει σε κλειστή δομή αλλά κάτι τέτοιο δεν υπάρχει στην Ελλάδα. Υπήρχε αρχική σκέψη για προετοιμασία στο Καρπενήσι αλλά δεν προχώρησε αφού δεν τηρούσε τις απαραίτητες προϋποθέσεις.


AEK: "Απασφάλισε" ο Καρντόσο. "Από το -23 δεν γίνεται να μιλάμε για τίτλο" - Tromaktiko.gr\nAEK: “Απασφάλισε” ο Καρντόσο. “Από το -23 δεν γίνεται να μιλάμε για τίτλο”\n24 Ιουλίου 2019 23:08\nΗ ΑΕΚ είχε καλή εικόνα στο ματς με τη Λαμία, αλλά ο Μιγκέλ Καρντόσο ξεκαθάρισε ότι δεν γίνεται να μιλά η ομάδα του για τίτλο, από τη στιγμή που την περασμένη σεζόν έμεινε 23 βαθμούς πίσω από την κορυφή του πρωταθλήματος.\nΟ Μιγκέλ Καρντόσο προσπάθησε να χαμηλώσει τον «πήχη» στην ΑΕΚ μετά το ματς και τη νίκη επί της Λαμίας με 1-0 σε φιλική αναμέτρηση.\nΜιλώντας στο Star Κεντρικής Θεσσαλίας, ο Ποροτγάλος τεχνικός φρόντισε να… προσγειώσει παίκτες και οπαδούς, υποστηρίζοντας ότι η περσινή διαφορά από τον πρωτοπόρο ΠΑΟΚ «παύει» κάθε συζήτηση για τίτλο, πριν καν ξεκινήσει η σεζόν. Οι δηλώσεις του Καρντόσο\nΓια την εικόνα της ομάδας του: «Νομίζω ότι μέχρι και το 70ο λεπτό όταν κάναμε τις πολλές αλλαγές και δώσαμε την ευκαιρία σε νέα παιδιά από της ακαδημίες να παίξουν, η ομάδα μπόρεσε να παίξει αυτό που θέλουμε να βλέπουμε στο μέλλον. Έχουμε ακόμη βέβαια κάποια πράγματα να βελτιώσουμε».\nΓια το αν θα είναι αποτυχία για την ΑΕΚ η μη κατάκτηση του τίτλου: «Μετά από 23 βαθμούς διαφοράς από την κορυφή πέρσι, δεν γίνεται να μιλάμε για τίτλο. Έχουμε πολύ δρόμο μπροστά μας και πρέπει να κοιτάμε κάθε ματς ξεχωριστά, να παίρνουμε όσο περισσότερες νίκες γίνεται».\nΓια τους Ολιβέιρα και Βέρντε: «Ο Ολιβέιρα είχε κάνει μόλις δύο προπονήσεις μαζί μας και δεν ήταν δυνατόν να παίξει. Από εκεί και πέρα δεν θέλω να μιλάω ξεχωριστά για παίκτες. Όλοι έκαναν ότι καλύτερο μπορούσαν και προσπαθήσαμε να παίξουμε το παιχνίδι που θέλουμε».


Αυτοκόλλητα ψυγείου με νιφάδες\nΚωδικός προϊόντος : st108813\nΣας φαίνεται μονότονη η οψή του ψυγείου σας και θα θέλατε λίγο περισσότερο χρώμα; Προσθέστε ζωντάνια με το αυτοκόλλητο ψυγείου με νιφάδες.\nΤο αυτοκόλλητο ψυγείου με νιφάδες Stickerman είναι κοντά σας με στόχο να μετατρέψει το ψυγείο του σπιτιού σας σε εντυπωσιακό στολίδι, απεικονίζοντας ένα ζωγραφικό θέμα.\nΤα αυτοκόλλητα ψυγείου με νιφάδες θα δώσουν μία ευχάριστη πνοή ανανέωσης στην ατμόσφαιρα του σπιτιού σας και θα μετατρέψουν το ψυγείο σας σε έργο τέχνης. Χρώματα και σχέδια εντυπωσιακά, σε μικρές, μεγάλες ή υπερμεγέθεις διαστάσεις που θα καταπλήξουν εσάς και τους αγαπημένους σας.\nΤο αυτοκόλλητα ψυγείου με νιφάδες Stickerman σας δίνει τη δυνατότητα να αλλάξετε τη διακόσμηση ολόκληρης της κουζίνας σας. Αν θέλετε πάλι να πρωτοτυπήσετε, διαλέξτε την αγαπημένη σας φωτογραφία, ανεβάστε την, ορίστε τις επιθυμητές διαστάσεις και εμείς θα σας στείλουμε το προσωπικό σας αυτοκόλλητο ψυγείου με νιφάδες!\nΤα αυτοκόλλητα ψυγείου με νιφάδες Stickerman είναι ανθεκτικά στο χρόνο, αφαιρούνται εύκολα και γρήγορα χωρίς να προκαλούν ζημιά στο ψυγείο σας και μπορούν να μετακινηθούν εύκολα, αφού υπάρχει η δυνατότητα να τα κολλήσετε, να τα ξεκολλήσετε και να τα κολλήσετε εκ νέου.\nΟδηγίες τοποθέτησης για τα αυτοκόλλητα ψυγείου με νιφάδες\nΠριν τοποθετήσετε τα αυτοκόλλητά ψυγείου με νιφάδες, η επιφάνεια πρέπει να καθαριστεί προσεκτικά, για να αποµακρυνθεί η σκόνη, βρωµιά, λιπαρές ουσίες ή κάθε εµφανής αλλοίωση που θα χαλάσει την τελική µορφή του σχεδίου σας. Καθαρίστε καλά και αφήστε την επιφάνεια τοποθέτησης να στεγνώσει πριν προχωρήσετε στην τοποθέτηση του αυτοκόλλητου ψυγείου με νιφάδες.\nΤοποθετήστε το αυτοκόλλητο ψυγείου με νιφάδες στην επιφάνεια του επιφάνεια του ψυγείου και στερεώστε με κολλητική ταινία. Βάλτε κολλητική ταινία, κατά µήκος του κέντρου και σιγουρευτείτε ότι µπορεί να στηρίξει όλο το αυτοκόλλητο ψυγείου με νιφάδες.\nΠιέστε το αυτοκόλλητο ψυγείου με νιφάδες, από την µέση πρός τα πάνω, µε οµαλές κινήσεις και 45 µοίρες γωνία.\nΑφου τοποθετήσετε το πάνω µισό του αυτοκόλλητου ψυγείου με νιφάδες, προσεκτικά αφαιρέστε και το λευκό χαρτί από το κάτω µισό και επαναλάβετε την διαδικασία όπως κάνατε για το πάνω µισό.


NewsIT / Τοπικα Νεα / Μυκηνες: Ασυγχωρητα λαθη και παραλειψεις στην αντιπυρικη οργανωση στον αρχαιολογικο χωρο\nΠιο συγκεκριμένα, σύμφωνα με πληροφορίες του newsit.gr μέσα στο επόμενο διάστημα συνεργεία του δήμου Αργολίδας, με την καθοδήγηση αρχαιολόγων, θα αναλάβουν να σκάψουν σε ειδικά σημεία που θα τους υποδείξουν, ώστε πυροσβεστικός κρουνός να τοποθετηθεί μέσα στον αρχαιολογικό χώρο. Αυτό θα έχει ως αποτέλεσμα να υπάρχει επιπλέον υδροδότηση, ώστε οι πυροσβεστικές υδροφόρες να μην χρειαστεί ποτέ ξανά να μετακινηθούν 1,5 και 2 χιλιόμετρα, ώστε να μεταβούν στον πλησιέστερο κρουνό για ανεφοδιασμό.\n«Στην περίπτωση των Μυκηνών λειτούργησε απολύτως η πρόληψη, με την εξαιρετικά συστηματική και σχολαστική αποψίλωση του αρχαιολογικού χώρου από την αρμόδια Εφορεία Αρχαιοτήτων, που δεν επέτρεψε στη φωτιά να αναπτυχθεί. Οι χώροι πρέπει να καθαρίζονται εγκαίρως. Είναι μία διαδικασία που ξεκινάει από τον Μάρτιο και επαναλαμβάνεται μέχρι τουλάχιστον τον Ιούλιο. Ειδικά για τις Μυκήνες, το μόνιμο προσωπικό που βρίσκεται στον αρχαιολογικό χώρο, ασχολείται συστηματικά με την αποψίλωση. Η τελευταία φορά που έγινε αποψίλωση, ήταν δύο ημέρες πριν. Στο σύστημα πυρασφάλειας υπάρχουν μεγάλες δεξαμενές, σε επιλεγμένα σημεία, με δεκάδες τόνους νερού και το σύστημα, το οποίο τις διασυνδέει. Ωστόσο, δεν χρειάστηκε να λειτουργήσει, διότι η παρέμβαση της Πυροσβεστικής Υπηρεσίας ήταν άμεση και δυναμική.\nΕπενέβησαν, σε πολύ σύντομο χρόνο, και τα εναέρια μέσα – δύο αεροπλάνα και ένα ελικόπτερο- οπότε δεν υπήρξε λόγος ενεργοποίησης του συστήματος δεξαμενών του αρχαιολογικού χώρου. Από τη φωτιά κάηκαν σε ορισμένα σημεία οι πλαστικοί σωλήνες, τα οποία συνδέουν τις δεξαμενές. Ήταν το πρώτο θέμα που συζητήσαμε στη διευρυμένη σύσκεψη και εντός δύο ημερών θα αντικατασταθούν. Αποφασίσαμε να ενισχυθεί το σύστημα πυρόσβεσης και με κρουνούς υψηλής πίεσης. Προϋποθέτει να εκτελεστεί το έργο ύδρευσης που θα συνδέσει τον αρχαιολογικό χώρο με τον τελευταίο κρουνό του οικισμού και αυτό είναι στην αρμοδιότητα του Δήμου. Το Υπουργείο Πολιτισμού και Αθλητισμού ανέλαβε να χρηματοδοτήσει το έργο, προκειμένου να υπάρξει και αυτή η επιπλέον ενίσχυση. Ο Αντιπεριφερειάρχης Αργολίδας ανέλαβε τον καθαρισμό των ρεμάτων, των εκατέρωθεν του αρχαιολογικού χώρου. Σύμφωνα με τον διοικητή της Πυροσβεστικής και τον Αντιπεριφερειάρχη, έχουν ανοιχθεί με συστηματικό τρόπο και πολλοί δασικοί δρόμοι πυροπροστασίας».\nΚατηγορίες Τοπικά Νέα Ετικέτες ΑΡΧΑΙΟΛΟΓΙΚΟΣ ΧΩΡΟΣ,ΜΥΚΗΝΕΣ,ΦΩΤΙΑ Πλοήγηση άρθρων


Τι συμβαίνει και ο Καμπόσος παρακολουθεί αμέτοχος την ωρολογιακή βόμβα της λαϊκής ; - Αργολική Ανάπτυξη Τι συμβαίνει και ο Καμπόσος παρακολουθεί αμέτοχος την ωρολογιακή βόμβα της λαϊκής ; - Αργολική Ανάπτυξη\nHome > ΛΑΙΚΗ ΑΓΟΡΑ > Τι συμβαίνει και ο Καμπόσος παρακολουθεί αμέτοχος την ωρολογιακή βόμβα της λαϊκής ;\nΔΗΜΟΙ ΕΙΔΗΣΕΙΣ ΚΑΜΠΟΣΟΣ ΛΑΙΚΗ ΑΓΟΡΑ\nΗ περίοδος της «αθωότητας» και του καθησυχασμού φαίνεται ότι έχει πάρει τέλος και στην Αργολίδα που αρχίζει και παρουσιάζει κρούσματα κορωναϊού με απειλητικό τρόπο. Αν και μία μερίδα πολιτών δείχνει να έχει άγνοια κινδύνου η πλειοψηφία δείχνει να θέλει να κάνει ότι είναι μέσα στις δυνατότητές της για να\nαποφύγει την περιπέτεια που θα έχει με τυχόν κρούσμα κοροναϊού. Το τελευταίο διάστημα όλο και πυκνώνουν οι φωνές ανησυχίας για τους κινδύνους που εγκυμονεί η σημερινή διάταξη της λαϊκής αγοράς στο Άργος. Είναι άξιον απορίας εάν έχει γίνει κατανοητό από τους πωλητές της λαϊκής αγοράς, εάν έχουν αντιληφθεί το τι θα ακολουθήσει στην συνέχεια εάν βρεθεί κρούσμα που να έχει σχέση με την περιοχή. Δεν καταλαβαίνουν άραγε το μέγεθος του προβλήματος που τους απειλεί ώστε να ζητήσουν από τον Δήμαρχο Άργους-Μυκηνών την μετακίνησή τους σε άλλο χώρο που θα εγγυάται περισσότερο την ασφάλεια τόσο των καταναλωτών όσο και των ιδίων; Δεν κατανοούν ότι ήρθε η ώρα να κάνουν και αυτοί τις απαιτούμενες αλλαγές όπως κάνει όλη η κοινωνία ώστε να διαφυλάξουν την απρόσκοπτη λειτουργία της λαϊκής; Τι περιμένουν;\nΔεν ακούν άραγε για τα κλεισίματα καταστημάτων και τα μεγάλα πρόστιμα αυτές τις μέρες και στην Αργολίδα; Εκτός εάν περιμένουν ότι όλοι και όλα θα αλλάξουν εκτός από την λαϊκή του Άργους!\nΑλλά μας μένει και μία μεγάλη απορία. Ο Δήμαρχος Άργους-Μυκηνών, Δημήτρης Καμπόσος, που κατά βάση έχει αντανακλαστικά στα μηνύματα της κοινωνίας αυτή την φορά γιατί είναι θεατής;\nΓιατί δεν φωνάζει τους πωλητές να τους πει ότι έστω και προσωρινά πρέπει να μετακινηθούν;\nΔέχεται αντίθετες συμβουλές από τους συνεργάτες του;\nΔεν θέλει να ταράξει τα λιμνάζοντα ύδατα στην λαϊκή του Άργους; Αυτό το έκανε άλλοτε χωρίς να σκεφθεί το πολιτικό κόστος και μάλιστα σε πολύ σημαντικότερα θέματα. Τότε τι συμβαίνει και ο Δήμαρχος των ρήξεων και των ριζοσπαστικών αποφάσεων παρακολουθεί την κατάσταση αμέτοχος και αμίλητος; Δήμαρχε Άργους-Μυκηνών, Δημήτρη Καμπόσε, ήρθε η ώρα για αποφάσεις. Η Αργολίδα δεν αντέχει για να μπει στον χάρτη των υποψήφιων Νομών για τοπικά LOCK DOWN . Φύλαξε τους πολίτες αλλά και τους επαγγελματίες τώρα γιατί σε αυτή την ιστορία της πανδημίας δεν υπάρχει ούτε αύριο ούτε χθες.\nΥΓ Δεν είναι δυνατόν οι έμποροι να ακυρώνουν τις Λευκές Νύχτες βάζοντας την υγεία των πολιτών πάνω από το δικό τους κέρδος και στην λαϊκή η ζωή να συνεχίζεται σαν να μην συμβαίνει τίποτα. Έλεος!\nItem Reviewed: Τι συμβαίνει και ο Καμπόσος παρακολουθεί αμέτοχος την ωρολογιακή βόμβα της λαϊκής ; Rating: 5 Reviewed By: Γιώργος Αργυριου


2017 Ford Kuga ST-LINE | Spotawheel\n1.499 cc - Πετρέλαιο - 45.000 χλμ\nΈχει πλήρες βιβλίο service από εξουσιοδοτημένο συνεργείο της Ford. 1o χέρι με 45.000 επιβεβαιωμένα χλμ. Στον εξοπλισμό του θα βρεις αισθητήρες παρκαρίσματος, bluetooth, turbo, xenon προβολείς, σπορ εξωτερικό οπτικό πακέτο, δερμάτινο σαλόνι, ζάντες αλουμινίου, σύστημα ασφάλισης καθισμάτων isofix, υπολογιστή ταξιδίου, πολυλειτουργικό τιμόνι . Ελεγμένο με τα πιο αυστηρά κριτήρια και επιλεγμένο ανάμεσα σε πολλά Kuga επειδή είναι ατρακάριστό και σε άψογη μηχανική κατάσταση! Στο προτείνουμε ανεπιφύλακτα γιατί δεν θα χορταίνεις να το οδηγείς!\nΜεταχειρισμένο Ford Kuga ST-LINE


Το… "παράπονο" του Ντόναλντ Τραμπ: Μόνο το "αποστολή εξετελέσθη" είχατε να κοροϊδέψετε – 24ωρο\nΤο… "παράπονο" του Ντόναλντ Τραμπ: Μόνο το "αποστολή εξετελέσθη" είχατε να κοροϊδέψετε\nΜε τα ΜΜΕ τα έβαλε ξανά ο Ντόναλντ Τραμπ. Γιατί; Γιατί τον… “περιποιήθηκαν” για την πανηγυρική φράση “αποστολή εξετελέσθη” όσον αφορά στη επέμβαση στη Συρία.\nΚαι επειδή ο Ντόναλντ Τραμπ δεν έχει μάθει να αφήνει… τίποτα να «πέφτει» κάτω, έσπευσε να «κράξει» μέσω twitter όσους τον… «έκραξαν». Και «απείλησε» ότι η φράση, θα την ξαναχρησιμοποιήσει. Και μάλιστα συχνά.\nΤη φράση «αποστολή εξετελέσθη» είχε χρησιμοποιήσει και ο Τζορτζ Μπους ο νεότερος κατά τη διάρκεια του πολέμου στο Ιράκ το 2003. Και από τότε τον… στοίχειωνε πολιτικά ως το τέλος της θητείας του. Αλλά αυτά δεν ενδιαφέρουν τον Ντόναλντ Τραμπ.\nΚαι όχι μόνο δεν τον ενδιαφέρουν, ο πρόεδρος των ΗΠΑ θέλησε να ενημερώσει πως η φράση «αποστολή εξετελέση» πολύ του αρέσει. Και θα τη χρησιμοποιεί συχνά γιατί είναι πολύ στρατιωτικός όρος.\n«Η επιδρομή στη Συρία εκτελέστηκε τόσο άψογα, με τέτοια ακρίβεια, που ο μόνος τρόπος με τον οποίο τα Fake News ΜΜΕ μπορούσαν να τη μειώσουν ήταν με τη χρήση, από εμένα, του όρου «Αποστολή Εξετελέσθη». Ήξερα ότι θα το εκμεταλλεύονταν αλλά το αισθάνθηκα τόσο εξαιρετικό στρατιωτικό όρο, που θα έπρεπε να «επιστρέψει». Θα το χρησιμοποιώ συχνά!».


ΠΡΑΤΗΡΙΑ ΚΑΥΣΙΜΩΝ ΕΝΤΟΣ ΕΡΓΟΤΑΞΙΩΝ ΜΕΤΑΛΛΕΙΩΝ | ΕΛΛΑΔΑ & ΧΡΥΣΟΣ- ΝΕΑ ΚΑΙ ΕΙΔΗΣΕΙΣ\nΠΡΑΤΗΡΙΑ ΚΑΥΣΙΜΩΝ ΕΝΤΟΣ ΕΡΓΟΤΑΞΙΩΝ ΜΕΤΑΛΛΕΙΩΝ\nΜε το ΦΕΚ 1882)Β)30.5.2017 ρυθμίζεται η Ίδρυση και λειτουργία ιδιωτικών πρατηρίων υγρών καυσίμων εντός εργοταξίων μεταλλείων, ορυχείων, λατομείων.\nΓια όσους ενδιαφέρεστε, δείτε το νέο ΦΕΚ εδώ.\n[ΠΗΓΗ: http://elladitsamas.blogspot.gr/, του Π. Τζεφέρη, 8/6/2017]\nThis entry was posted in Αρχική, Νέα / Ειδήσεις on 09/06/2017 by xrysoselladas.\n← ΠΡΟΣΦΥΓΗ ΣΤΗ ΔΙΑΙΤΗΣΙΑ ΚΑΤΑ ΤΗΣ ELDORADO ΕΛΛΗΝΙΚΟΣ ΧΡΥΣΟΣ ΑΕ ΚΑΙ “ΧΡΥΣΩΡΥΧΕΙΑ” ΠΕΡΑΜΑΤΟΣ ΚΑΙ ΣΑΠΩΝ: ΑΠΟΛΟΓΙΣΜΟΣ ΤΟΥ 2016 →


pepe karaivanov's Content - Page 3 - Snowclub.gr forum\nEverything posted by pepe karaivanov\npepe karaivanov replied to vaterle's topic in Χιονοδρομία Στο Εξωτερικό\nΚαλησπέρα !!! Pamporovo -παρά πολύ όμορφο ,αν έχει χιόνι είναι καλό για χαλαρό τουριστικό σκι! Τα βραδιά είναι λίγο βαρετά !! Boro- πολύ καλό,αρκετά μεγάλο χιόνι έχει πολύ αρκεί να μην φθάσει ψιλά γιατί είναι γυμνό και διοχνει το χιόνι ! Τα βραδιά καλά είναι ,έχεις επιλογές !! Bansko- καλό ,μεγάλο ,η κορυφή νορις μπορεί να είναι κλειστεί το πλατό ,λόγο αέρας και ομίχλη !! Πίστες πόλεις !! 3-6 δεν θα έχει τόσο πολύ κόσμο ! Τα βραδιά αρκετές επιλογές\npepe karaivanov replied to Χρήστος Λάππας's topic in Χιονοδρομικά\nΚαι εγώ φέτος ,έκανα το λιγότερο σκι 7 hintertux -Οκτωβρίου 10 Bansko -πρωτοχρονιά 5 Bansko Φεβρουαρίου 1 παρνασσος -Απριλίου Total 23 ,με την ελπίδα για πολυυυ παρά πανό φέτος το χιμονα !!!\npepe karaivanov replied to viva_ski's topic in Μπότες\nΟκ! Μπότα με flex 100 το πολύ θα είσαι σούπερ !!\nΟι racing μπότες είναι πολύ καλές για πολύ λίγες ώρες ,καλιτερα κάτι πιο χαλαρό ! Δεν μας λες και ποσά κιλά είσαι !!!\npepe karaivanov replied to Al_Foutzin's topic in Ορειβασία / Αναρρίχηση\nΞεκινάει η ανάβαση\nΟ Νίκος Μαγγιτσης ειναι στο βουνό από τη μέση Απριλίου ,σαν οδιγως σε ομάδα ορειβασίας ,δυο Ελληνίδες τηνAliki Anastasopoulou ,νομίζω και άλλοι 2 -3 ξένοι ! Αυτή τη στιγμή είναι στο καμπ 2 6\nΟ Νίκος Μαγγιτσης ειναι στο βουνό από τη μέση Απριλίου ,σαν οδιγως σε ομάδα ορειβασίας ,δυο Ελληνίδες τηνAliki Anastasopoulou ,νομίζω και άλλοι 2 -3 ξένοι ! Αυτή τη στιγμή είναι στο καμπ 2 6530\npepe karaivanov replied to ΣΤΧ's topic in Συντήρηση\nΤο καινούργιο μου εργαστήριο και το κλείσιμο του σεζόν με το τελευταίο και πιο κατατκλιπτικο σέρβις της χρονιάς\npepe karaivanov replied to PanosDrivas's topic in Προηγούμενες Χρονιές\nΈνα μεγάλο ευχαριστώ στο Νίκο /Krits για αυτό το βίντεο !!!\nΠολύ καλή μέρα σήμερα !! Μετά από το 2015 ξένα ανέβηκα στο Παρνασσό! Απέσπασα τον krits από της πούδρες και προσπάθησα να τον κάνω racer Για μένα το σκι τέλος ,2018-2019 έκλεισα με 23 μέρες Ευχαριστώ στην όλη τη παρέα του Snowclub !!!\nΑύριο όπως και να έχει εγώ είμαι στα πέδιλα !!! Τελευταία μου μέρα σκι για φέτος και δεν τη χάνω !! Μάλλον με Κλαουδάτου το πρωί\nΓια Πέμπτη θα το αφήσω !! Μακάρι να είμαι τυχερός Οπιος θέλει ας μου στείλει να κανονίσουμε μπες και πάμε !!!\nΤι λέτε ,αύριο η μεθαύριο ;;;; Ο Κλαουδάτου αύριο δεν βάζει λεοφοριο ,λέει είναι επίφοβο ,βάζει τη Πέμπτη ,εγώ είμαι με αμάξι αν κάποιος πιστεύει ότι αύριο είναι η μέρα να πάνε ας μου γράψει Ευχαριστώ\nΌχι κακή ,καλή μέρα ήθελα να πω\nΗ Τετάρτη φενετε να είναι πολύ κακή μέρα ,το σκι bus φεύγει από Ηνωμένων Αθήνα ; Αν όχι ,μήπως κάποιος θέλει να έρθει μαζί με το αμάξι ;;;\nΘα φανεί ,αν δουλέψει θα είμαι πολύ τυχερός\nΚαλημέρα ! Λέω να πάω φέτος για πρώτη φορά στο παρνασσο! Την άλλη Τετάρτη Πέμπτη ,τι προβλέπεται ,θα είναι ανοιχτά ,μακάρι και ο καιρός να είναι καλός\npepe karaivanov replied to pepe karaivanov's topic in Χιονοδρομία Στο Εξωτερικό\nΣυγνώμη Γρήγορη ,δεν σε ανέφερα !!! Οι συμπρωταγωνιστές μου : Με το κόκκινο ο Γρηγόρης Κωνσταντίνου ,άξιος συνπρεπατιτης και μέλος του συλλόγου !! Με το μπλε Βούλγαρος φίλος ,δηδακτορ βιολόγος και τρελός ορειβάτης ,το 2017 έκανε τρεκινγ από νότια Γαλλία μέχρι βοριά Ισπανία -800 χλμ ( Camino way)\nΑυτά μπορείτε να κάνετε το καλοκαίρι !\nΝα πάτε ,φοβερό σκι θα κάνετε !!!\npepe karaivanov replied to vangelis_k's topic in Ski\nPant μην κολατε σε ψιλά πέδιλα ,δεν ξέρω την τεχνική σου και της δηνατοτιτες ,αλλά για οπιον θέλει να βελτιώσει την τεχνική του ,καλά εινα να πέρνει λίγο κοντύτερα πέδιλα !!! Εγώ είμαι 1,82 και 107 κλ ,έχω και αρκετή δηναμη στα πόδια και τα νορμαλ πέδιλα μου είναι 1,70 ,πάντα ομος ευχαριστιέμαι το σκι με τα σλάλομ πέδιλα μου 1,63\nThanasissin ,θα του είναι σούπερ ,ναι όντος μπορεί να του είναι λίγο κοντά ,αλλά το κοντό πεδιλο ,βελτιώνει τη τεχνική σου\nΔεν είναι δύσκολα ,απλά είναι πιο νεβρηκα ,θέλουν μεγαλιτερη ταχύτητα και σε αυτό το ύψος που είναι γηνουνται τρένο ,αρκεί να μπορείς να τα πατάς ΔΥΝΑΤΑ ! Vangelis_k ,νομίζω για σένα έπρεπε να είναι το πολύ 1,66 αυτά τα πέδιλα !!


Πέμπτη, 27 Αυγούστου 2009 20:04\nΠάνω από το 65% των οργάνων που μεταμοσχεύονται στην Κίνα προέρχονται από θανατοποινίτες οι οποίοι εκτελέστηκαν, κατάσταση την οποία για πρώτη φορά ο υφυπουργός Υγείας της χώρας επισήμως χαρακτηρίζει «ανάρμοστη» και «δυνητικά επικίνδυνη», όπως αναφέρει η αγγλόφωνη εφημερίδα «China Daily».\nΤο δημοσίευμα, το οποίο αποδίδει το υψηλότατο αυτό ποσοστό «σε εκτιμήσεις ειδικών σε θέματα υγείας», συνιστά μια σπάνια παραδοχή του ρόλου που παίζουν οι καταδικασθέντες στην εσχάτη των ποινών στη λεγόμενη «βιομηχανία των μεταμοσχεύσεων» στη σύγχρονη Κίνα.\nΟι εκτελεσθέντες κρατούμενοι «οπωσδήποτε δεν είναι η κατάλληλη πηγή για μοσχεύματα», δήλωσε στην εφημερίδα ο υφυπουργός Υγείας Χουάνγκ Τζιεφού. Προκειμένου να καμφθεί η «μακρόχρονη εξάρτηση» της χώρας από τη χρήση οργάνων που προέρχονται από εκτελεσθέντες, η Επιτροπή του Ερυθρού Σταυρού στην Κίνα εγκαινίασε προχθές ένα « εθνικό σύστημα δωρεάς οργάνων», γράφει η εφημερίδα.\nΣτόχος είναι ο τερματισμός του ευρύτατου λαθρεμπορίου οργάνων, χάρη στο οποίο οι ασθενείς που έχουν χρήματα λαμβάνουν μοσχεύματα αψηφώντας τη λίστα αναμονής και το αν άλλοι έχουν μεγαλύτερη ανάγκη. Η Κίνα εκτελεί περισσότερους θανατοποινίτες από κάθε άλλη χώρα στον κόσμο, αλλά ο αριθμός τους θεωρείται κρατικό μυστικό. Σύμφωνα με ανεπιβεβαίωτες πληροφορίες, τουλάχιστον 3.000 άνθρωποι εκτελούνται κάθε χρόνο.\nΜετά τις καταγγελίες ότι όργανα αφαιρούνταν από εκτελεσθέντες χωρίς την προηγούμενη συναίνεση των ίδιων ή συγγενών τους και ότι ανθεί ένα μακάβριο και επικερδές λαθρεμπόριο, στο οποίο φέρονται εμπλεκόμενοι και διεφθαρμένοι κρατικοί λειτουργοί, η Κίνα το 2007 απαγόρευσε το λαθρεμπόριο οργάνων και τον ιδιότυπο «τουρισμό» ξένων ασθενών. Ο νόμος επιτρέπει στους θανατοποινίτες να δώσουν για μεταμόσχευση όργανά τους μόνον εφόσον αυτά προορίζονται για συγγενείς τους. « Ωστόσο, η νομοθεσία δεν μετέβαλε την κατάσταση» γράφει η «China Daily».\nΠερισσότερα σε αυτή την κατηγορία: « Μαύρες προβλέψεις από τη ΓΣΕΒΕΕ: 100.000 νέοι άνεργοι μέχρι το τέλος του έτους Νεκρά ψάρια εκβράζονται στον ποταμό Εβρο »


H ναυαρχίδα της Huawei, το P9, έρχεται σε νέα χρώματα | It's Possible\nαρχικηΤΕΧΝΟΛΟΓΙΑH ναυαρχίδα της Huawei, το P9, έρχεται σε νέα χρώματα\nH ναυαρχίδα της Huawei, το P9, έρχεται σε νέα χρώματα\n7 Σεπτεμβρίου 2016\t00 H Huawei ανακοίνωσε στην IFA ότι το βραβευμένο της smartphone, το Huawei P9, είναι πλέον διαθέσιμο σε δύο νέα χρώματα: μπλε και κόκκινο.\nΗ Glory Zhang, CMO της Huawei περιέγραψε την έμπνευση πίσω από τους νέους χρωματισμούς: «Το Μπλε και το Κόκκινο είναι τα δύο οπτικά άκρα για τους καλλιτέχνες, δύο είδη με διαφορετικό χαρακτήρα ή δύο χρώματα που εκφράζουν αντίθετες διαθέσεις και στυλ. Το Κόκκινο είναι το χρώμα του πάθους και της φωτιάς, αποπνέοντας εμπιστοσύνη και νεανικότητα και εκφράζοντας τη ζωτικότητα της βιομηχανίας της μόδας, ενώ το Μπλε αποπνέει μια κλασική κομψότητα και την ισορροπία εξακολουθώντας να είναι δημοφιλές στην παγκόσμια μόδα έως σήμερα».\nΚαι συνεχίζει: «Η τολμηρή σύγκρουση του μπλε και του κόκκινου είναι όπως όταν η φωτιά συναντά τον πάγο: όλο το πάθος και η γοητεία του κόσμου της μόδας εμπνευσμένη από την σύγκρουση αυτών των στοιχείων. Όταν λοιπόν αυτά τα στοιχεία συνδυάζονται με το κυματοειδές σχέδιο της σειράς nova, οι χρωματισμοί αποπνέουν εμπιστοσύνη, στυλ και δυναμισμό, και δίνουν στους καλλιτέχνες και τους καινοτόμους ανάμεσά μας ένα νέο επίπεδο επιλογής και το στυλ».\nΌπως σημειώνει το pestaola.gr, Η διπλή κάμερα με φακό 12 Megapixel που έχει κατασκευαστεί σε συνεργασία με την εμβληματική μάρκα της Leica για τον κόσμο της φωτογραφίας και των φωτογραφικών μηχανών, εξασφαλίζει ότι κάθε λεπτομέρεια θα αποτυπωθεί. Το αποτέλεσμα είναι ένα smartphone που έχει τις δυνατότητες να συμπληρώσει το όραμα των fashionistas και των δημιουργών του πολιτισμού. Η πολύ γρήγορη αυτόματη εστίαση του σηματοδοτεί ότι καμία στιγμή δεν θα χαθεί, ενώ η μαγεία των απογευματινών παραστάσεων και των βραδινών πάρτι μπορούν να αιχμαλωτίζονται σε όλο τους το μεγαλείο, με την εξαιρετική λειτουργία φωτογράφισης σε χαμηλό φωτισμό.\nHuaweiIFAP9χρώματα ΔΙΑΒΑΣΤΕ ΕΠΙΣΗΣ\nΤΕΧΝΟΛΟΓΙΑ Το χτίσιμο μιας αυτοκρατορίας: Πως η Hua...\n08 Δεκ 2016\tΤΕΧΝΟΛΟΓΙΑ Η Huawei ετοιμάζει high-tech μπαταρίες που θα...\n05 Δεκ 2016\tΤΕΧΝΟΛΟΓΙΑ Κινεζική επέλαση: Η Huawei είναι πλέον η δ...\nΚάτι δεν δουλεύει σωστά: Χάνονται 5,4 δισ. ευρώ το χρόνο από ΦΠΑ στην Ελλάδα\tKevin Systrom: O loser… που έγινε ο βασιλιάς του Instagram\tΔΕΝ ΥΠΑΡΧΟΥΝ ΣΧΟΛΙΑ\nΑφήστε ένα σχόλιο Ακύρωση απάντησης\tPlease enter an answer in digits:ten − nine = TOP STORIES


Χωρίς ειρμό: Τι έκανα τόσο καιρό;!\nΤι έκανα τόσο καιρό;!\nΑπίστευτο, κι όμως αληθινό! Η τελευταία μου ανάρτηση έγινε στις 25 Μαρτίου 2015! Και επειδή δεν ήθελα να κλείσω χρόνο και να γιορτάσω τα γενέθλια της απουσίας μου από το Χωρίς Ειρμό, αποφάσισα να σας κάνω μια μικρή αναδρομή για να μάθετε κι εσείς τι έκανα όλον αυτό τον καιρό!\nΚαι ποιος είναι ο καλύτερος τρόπος για να μπουν όλα σε μια σειρά; Μα φυσικά, ένα απλό πέρασμα στις φωτογραφίες από το κινητό μου, με τα highlights της χρονιάς!\nΤον Απρίλιο, ξεκινήσαμε με εκδρομή στο Κάστρο των Παραμυθιών στη Μεσσηνία, αλλά δεν καταφέραμε να βρούμε πρόσβαση στο σημείο και καταλήξαμε να πίνουμε καφέ στην όμορφη καφετέρια δίπλα στη θάλασσα!\nΑκολούθησε το Πάσχα με μεγαλοβδομαδιάτικες γαριδομακαρονάδες και στη συνέχεια σούπερ λαμπριάτικα φαγοπότια με όλη την οικογένεια!\nΚάπου εκεί άρχισα να κολλάω με οτιδήποτε έχει να κάνει με ομορφιά και άρχισα να παρακολουθώ beauty gurus στο youtube σαν εθισμένη! Αυτό φυσικά είχε σαν αποτέλεσμα να εμπλουτίσω κατά πολύ τη συλλογή μου με τα καλλυντικά και να γίνω και λίγο makeup expert!\nΤα αγαπημένα μου προϊόντα ομορφιάς για την άνοιξη του 2015\nΤο Μάιο έφτιαξα τα δικά μου lipgloss! Θα μοιραστώ τη συνταγή μαζί σας κάποια στιγμή!\nΚαι μετά, μπήκε το καλοκαιράκι! Καφεδάκια στους Ορίζοντες, το ξενοδοχείο-καφέ στο Κατάκολο με την μαγευτική θέα στο απέραντο γαλάζιο του Ιονίου!\nΤον Ιούλιο, είχα μια πολύ όμορφη και σπουδαία εμπειρία, καθώς έγινα νονά του πανέμορφου και πανέξυπνου Ίωνα! Εδώ βλέπετε τη λαμπάδα, το μπουκάλι του λαδιού και το κουτί της βάπτισης, που τα διακόσμησα με τα χεράκια μου, με σκηνές από το μικρό πρίγκιπα που ήταν και το θέμα!\nΤα μπάνια στις ατέλειωτες, ειδυλλιακές παραλίες της Ηλείας είναι μια αξεπέραστη εμπειρία που πρέπει όλοι να δοκιμάσετε!\nΑλλά μιας και αναφέρθηκα στην τόσο άδικα υποβαθμισμένη περιοχή μας, να σας ενημερώσω ότι το πρόβλημα με τα σκουπίδια δεν έχει λυθεί, αντιθέτως έχει χειροτερέψει. Εδώ ένα μαγευτικό ενσταντανέ από το χώρο ακριβώς έξω από το ολοκαίνουργιο, νεόκτιστο 1ο Γυμνάσιο Πύργου, που φέτος μόλις άρχισε να λειτουργεί. Γκουχ-γκουχ, δεν περιγράφω άλλο... Τα λόγια είναι περιττά, όσο έχετε μάτια και κυρίως... μύτη. Η φωτό είναι πριν ξεκινήσει η λειτουργία του σχολείου, τώρα τα σκουπίδια δεν πάνε πια εκεί, αλλά ούτως ή άλλως, κάθε 100 μέτρα βλέπεις κάτι αντίστοιχο (ή μάλλον χειρότερο πλέον).\nΤα αξιοθέατα του Πύργου (2015-2016)\nΚαι συνεχίζοντας με καλοκαιρινές διακοπές, φέτος, μετά από πολύ καιρό, είπαμε να μεταφέρουμε τα ηλιοκαμμένα κορμιά μας σε καινούριους προορισμούς και φύγαμε για διακοπές στην υπέροχη Κέρκυρα! Λέτε να κάνω ειδικό post γι' αυτό το αξέχαστο δεκαήμερο που σίγουρα θα επαναλάβω; Πάρτε προς το παρόν μια ιδέα!\nΤο ταξίδι ξεκινάει... Προς Λευκίμμη\nΣτο κέντρο της πόλης της Κέρκυρας\nΤο Σεπτέμβριο, αποφάσισα να κάνω κάτι που ανέβαλα εδώ και καιρό και έβαψα την κρεβατοκάμαρα της μητέρας μου σε ένα γλυκύτατο λιλά χρώμα! Δυστυχώς δεν έχω το πριν, που ήταν αρκετά καταθλιπτικό μιας και το δωμάτιο είχε να βαφτεί χρόνια και είχε ένα μουντό μπεζ χρώμα! Αλλά τώρα που το σκέφτομαι, ούτε το μετά έχω! Θα το φωτογραφίσω ολοκληρωμένο, για μια ανάρτηση ολικής ανακαίνισης! Ναι, ναι αναλαμβάνω και ελαιοχρωματισμούς!\nΤον Οκτώβριο γιόρτασα τα γενέθλιά τα δικά μου και του αγαπημένου μου, (γεννημένοι την ίδια μέρα!) πολύ οικογενειακά και... αυτά! Από τον Οκτώβριο οι δουλειές φουντώνουν στην επιχείρηση όπου εργάζομαι κι έτσι, δεν είχα χρόνο για αποδράσεις, ούτε για δημιουργίες! Ωστόσο, άρχισα το μεταπτυχιακό μου στο MBA του Ελληνικού Ανοιχτού Πανεπιστημίου και είμαι πολύ χαρούμενη!\nΚαι για κερασάκι στην τούρτα, παντρεύτηκε η κολλητή μου από τα φοιτητικά χρόνια με τον αγαπημένο της, αλλά δυστυχώς δε μπόρεσα να παρευρεθώ! Δεν πειράζει, θα κάνω grande εμφάνιση στον θρησκευτικό! Να ζήσετε παιδιά!\nΤο Δεκέμβριο όμως συνέβησαν πολλά ωραία! Καταρχάς μετακόμιση! Μετακομίσαμε σε μεγαλύτερο σπίτι, με καταπληκτική θέα (με δεδομένα κέντρου πόλης) και είμαστε ακόμα πολύ ενθουσιασμένοι! Και φυσικά, ακόμα αδειάζουμε κουτιά και τακτοποιούμε πράγματα! Ακόμα δεν έχω βρει το ψαλιδάκι για τα νύχια!\nΚαι βρήκα το χρόνο μέσα σε όλα, να πλέξω με το βελονάκι αυτό το ζακετάκι, παραγγελία για τη χαριτωμένη εγγονούλα μια φίλης της γιαγιά μου! Πώς σας φαίνεται;\nΧριστούγεννα και Πρωτοχρονιά γιορτάσαμε στο καινούργιο μας σπίτι, πολύ οικογενειακά και πάλι, γιατί ήμασταν ακόμα άνω κάτω!\nΚαι ο νέος χρόνος μπήκε με πολλή χαρά, γιατί αποκτήσαμε στις 4/1 μια πανέμορφη ανιψιά!\nΚαι τώρα... μ' έπιασαν πάλι δημιουργικές ανησυχίες και έπιασα τα μολύβια και τα πινέλα μου! Με το Δημήτρη αποφασίσαμε να δώσουμε μια pop art πινελιά στο νέο μας καθιστικό, αλλά αντί να εκτυπώσω έτοιμες εικόνες και τις κορνιζάρω, προτίμησα να ζωγραφίσω η ίδια αντίγραφα (σε ελεύθερη απόδοση) από αγαπημένα vintage comics και να τα βάλουμε στον τοίχο μας! Εδώ η πρώτη κλαίουσα δεσποινίς από ένα graphic novel της DC, του 1970, με τον τίτλο Falling in Love! Σήμερα θα είναι έτοιμο και το ταίρι της.\nΚαι για την κρεβατοκάμαρα, μια μεγάλη αγάπη και των δυο μας στολίζει τον τοίχο πάνω από το κρεβάτι, ο κλασικός και λατρεμένος άρχοντας του μυστηρίου, Sherlock Holmes! Δικής μου έμπνευσης η αναγνωρίσιμη φιγούρα από καρώ ύφασμα (ευγενική χορηγία της γιαγιάς από τη συλλογή της), ασορτί με τα μαξιλαράκια που έραψα με τα χεράκια μου! Πολύ εγγλέζικο στυλ, δε νομίζετε;\nΠολύ σύντομη αλλά περιεκτική η ανασκόπησή μου, για ένα διάστημα σχεδόν 10 μηνών!\nΕλπίζω να έχετε νέα μου πολύ σύντομα ξανά, γιατί μου έλειψε το blogging και έχω πολλά να σας πω!\nτο στεκι της σοφιας 27 Ιανουαρίου 2016 - 6:35 μ.μ.\nκαλη χρονια καλη μου!!! καλλιο αργα παρα ποτε λενε οι παλιοι υπεροχη η ανασκοπηση και τα ομορφα γεγονοτα του προηγουμενου χρονου!!! σου ευχομε μια ευλογημενη και χαρουμενη χρονια και να συνεχισης να γραφης!!!\nMarie-Anne 27 Ιανουαρίου 2016 - 9:10 μ.μ.\nΚαλώς το Λινάκι μας! Πραγματικά, μας έλειψες!!!\n'Εκανες όμως πολλά και διάφορα όλον αυτό τον καιρό!\nΝα χαίρεσαι και το μικρό σου πρίγκηπα. Πολύ ωραία αυτά που έφτιαξες!\nΚαλορίζικο και το νέο σας σπίτι με την σούπερ διακόσμηση!\nΚαλή χρονιά να έχεις, καλή επιτυχία με το μεταπτυχιακό σου και ελπίζω να μην ξαναχαθείς για τόσον καιρό!\nΡένα Χριστοδούλου 27 Ιανουαρίου 2016 - 11:01 μ.μ.\nΚαλωσορισες Λίνα μας.\nΕσύ μπορεί να ελειψες αλλά εγώ σε σκεφτομουν κι ετοιμαζόμουν να σου στείλω μειλ sos.\nΠολύ ωραίες δραστηριότητες και δημιουργίες.\nΤο πλεκτο ζακετακι , τέλειο, αλλά και οι πίνακες.\nΚαλοριζικο το καινούργιο σας σπίτι.\nΕλπίζω να μη χαθείς πάλι. Φιλακια πολλά.\nMemaria 28 Ιανουαρίου 2016 - 12:28 π.μ.\nΤι να πρωτοσχολιάσω!!!\nΠάντα άξια, να χαρείτε το νέο σας σπιτικό (οι πίνακες εξαιρετικοί), να σας ζήσει η ανιψούλα, με το καλό το μεταπτυχιακό σου και ναι, θέλω περισσότερη Κέρκυρα που τη λατρεύω!!\nΤο ζακετάκι φυσικά είναι υπέροχο!!!\nΦιλιά πολλά και να σε βλέπουμε συχνότερα!\nΣόφη 28 Ιανουαρίου 2016 - 6:01 μ.μ.\nΛινάκι μου παρότι σε βλέπω κάθε μέρα και είμαι μέσα στην καθημερινότητα που μόλις μας περιέγραψες, παρόλα αυτά μου έχεις λείψει από το blog...\nΥπέροχη η ανασκόπηση του διαστήματος της απουσίας σου..\nFunky Monkey 28 Ιανουαρίου 2016 - 6:03 μ.μ.\nΠολλά και ενδιαφέροντα τα νέα σου! Οι δημιουργίες σου υπέροχες, ειδικά τον pop art πίνακα τον λάτρεψα! Να χαρείτε το νέο σας σπίτι και να το γεμίσετε με όμορφες στιγμές, πολλή αγάπη και πολλά-πολλά χαμόγελα.\nΝα σας ζήσει η ανιψιά και ο βαφτισιμιός! Πάντα άξια! Και καλή δύναμη με το μεταπτυχιακό σου.


Μπάιντεν – Μητσοτάκης στον Λευκό Οίκο: Στο απόγειό της η σχέση Ελλάδας – ΗΠΑ - ΘΕΣΣΑΛΙΚΗ ΡΑΔΙΟΦΩΝΙΑ ΤΗΛΕΟΡΑΣΗ\nΑΡΧΙΚΗ ΕΙΔΗΣΕΙΣ ΕΘΝΙΚΑ Μπάιντεν – Μητσοτάκης στον Λευκό Οίκο: Στο απόγειό της η σχέση Ελλάδας...\n«Η Ελλάδα επέστρεψε, το μέλλον είναι μπροστά μας», δήλωσε ο πρωθυπουργός, Κυριάκος Μητσοτάκης στη δεξίωση που παρέθεσε προς τιμή του, ο Αμερικανός πρόεδρος, Τζο Μπάιντεν, στον Λευκό Οίκο. Οι σχέσεις ανάμεσα στις δύο χώρες, βρίσκονται στο απόγειο και η κοινή ιστορία θυσιών δένει τα δύο έθνη, ανέφερε ο κ. Μητσοτάκης, ενώ για το Κυπριακό, παρότρυνε τον Αμερικανό πρόεδρο να επιστρατεύσει όλη την επιρροή του προκειμένου να εκκινήσουν εκ νέου οι διαπραγματεύσεις στη βάση των ψηφισμάτων του ΟΗΕ, τονίζοντας ότι κανείς δεν μπορεί να δεχθεί λύση δυο κρατών.\n«Δεν θα ήταν υπερβολή να πω ότι η φιλία μας και η εταιρική μας σχέση βρίσκεται στο απόγειό της», σημείωσε ο πρόεδρος των ΗΠΑ. Τόνισε ότι είναι μια «σημαντική περίοδος για να εδραιώσουμε τις σχέσεις μας». Ο Τζο Μπάιντεν χαρακτήρισε την Ελλάδα σημαντικό εταίρο στη Μεσόγειο και την Ανατολική Ευρώπη.\nΟι ΗΠΑ αποτίουν φόρο τιμής στις ελληνικές αξίες, υπογράμμισε ο κ. Μπάιντεν. Έδωσε έμφαση στη δημοκρατία, η οποία – όπως είπε – σήμερα κινδυνεύει και έκανε εκτενή αναφορά στον πόλεμο στην Ουκρανία, καταγγέλλοντας την Ρωσία για φρικαλεότητες.\nΟ Αμερικανός πρόεδρος ευχαρίστησε τον Έλληνα πρωθυπουργό για το «ηθικό κουράγιο να αποκηρύξει την επίθεση του Πούτιν», αλλά και να υποδεχθεί η χώρα μας πρόσφυγες από την Ουκρανία. Έκανε λόγο για «παραπληροφόρηση, βάναυση και απρόκλητη επίθεση της Ρωσίας στην Ουκρανία», αλλά και για εγκλήματα πολέμου και μάλιστα σε βάρος παιδιών. Ο Τζο Μπάιντεν επισήμανε ότι το διακύβευμα σήμερα είναι να μην επικρατήσει ο αυταρχισμός της δημοκρατίας.\nΗ Ελλάδα και οι ΗΠΑ είναι σαν μία φωνή για να στηρίξουν την Ουκρανία, είπε ο Αμερικανός πρόεδρος.\n«Υποστηρίξαμε την Ουκρανία για λόγους αρχής αλλά και για να προστατεύσουμε την διεθνή τάξη, για την προστασία του διεθνούς δικαίου» τόνισε, από την πλευρά του, ο Κυριάκος Μητσοτάκης. Να δοθεί ξεκάθαρο μήνυμα σε αυταρχικούς ηγέτες ότι οποιαδήποτε παραβίαση εδαφικής ακεραιότητας θα αντιμετωπιστεί, είπε ο πρωθυπουργός.\nΈδωσε έμφαση στον ρόλο της Ελλάδας ως πυλώνα για την περιφερειακή ευημερία και ασφάλεια, ενώ τόνισε, όπως και ο Αμερικανός πρόεδρος, ότι οι σχέσεις μεταξύ Ελλάδας και ΗΠΑ βρίσκονται στο απόγειό τους.\nΕπισήμανε την αμυντική συνεργασία των δύο χωρών, ενώ εξέφρασε το ενδιαφέρον της Ελλάδας για συνεργασία με τις ΗΠΑ για τα F-35.\n«Θα συνεχίσουμε να επενδύουμε στις ένοπλες δυνάμεις μας, καθιστώντας σαφές ότι δεν θα δεχθούμε καμία παραβίαση της εδαφικής μας ακεραιότητας και των κυριαρχικών δικαιωμάτων μας» υπογράμμισε ο Κυριάκος Μητσοτάκης. Εξάλλου, πρόσθεσε, «το πράτουμε όχι μόνο για να ενδυναμώσουμε την Ελλάδα αλλά και για να ενδυναμώσουμε τη νοτιοανατολική πτέρυγα του ΝΑΤΟ».\n«Θα συνεχίσουμε τη μακρόχρονη αμυντική συνεργασία μας» είπε ο πρωθυπουργός, σημειώνοντας: «Θα εγκαινιάσουμε τη συνεργασία για την απόκτηση πρόσθετου εξοπλισμού, για τα F-35 και ελπίζω ότι θα μπορέσουμε να προσθέσουμε αυτό το φανταστικό αεροπλάνο στις ελληνικές ένοπλες δυνάμεις».\nO κ. Μητοστάκης αναφέρθηκε στην ενεργειακή κρίση στην Ευρώπη, υπογραμμίζοντας ότι πρέπει να αντιμετωπιστεί.\n«Οι κοινωνίες μας πληρώνουν ένα βαρύ τίμημα σε επίπεδο τιμών στην ενέργεια. Ως προς τούτο, μπορούμε να κάνουμε τόσα πολλά η Ε.Ε και οι ΗΠΑ από κοινού για να μειώσουμε τις τιμές στην ενέργεια, και συγκεκριμένα τις τιμές του φυσικού αερίου καθώς μειώνουμε την εξάρτησή μας από τους ρωσικούς υδρογονάνθρακες» είπε χαρακτηριστικά.\nΟ κ. Μητσοτάκης σημείωσε, επίσης, ότι η Αλεξανδρούπολη, πέρα από τη στρατηγική σημασία της για το ΝΑΤΟ, είναι κόμβος ενέργειας για το υγροποιημένο φυσικό αέριο προς τα Βαλκάνια και την Ανατολική Ευρώπη.\nΠαράλληλα, υπογράμμισε ότι η Ελλάδα διαδραματίζει σημαντικό ρόλο ως πύλη εισόδου για ηλεκτρικό ρεύμα που παράγεται από φθηνές ΑΠΕ στη Μέση Ανατολή και στην Αφρική, ενώ εξέφρασε ικανοποίηση που οι ΗΠΑ έχουν στηρίξει θερμά τη χώρα μας.\nΓια το Κυπριακό, επανέλαβε ότι δεν είναι αποδεκτή η λύση των δύο κρατών και απηύθυνε έκκληση στον Αμερικανό πρόεδρο: «Παρακαλώ χρησιμοποιήστε όλη σας την επιρροή για να συνεχιστεί η διαπραγματευτική διαδικασία σύμφωνα με τα ψηφίσματα του ΟΗΕ διότι κανείς δεν θα δεχθεί μία λύση δύο κρατών».\nΜαζί, Ελλάδα και ΗΠΑ, μας κάνετε εξαιρετικά αισιόδοξους για έναν καλύτερο κόσμο, είπε ο Αρχιεπίσκοπος Αμερικής Ελπιδοφόρος, στη δεξίωση στον Λευκό Οίκο, ενώ αναφέρθηκε και στην «άδικη επίθεση στην Ουκρανία».\nΣε εγκάρδιο κλίμα η συνάντηση Μπάιντεν – Μητσοτάκη\nΣε ιδιαίτερα εγκάρδιο κλίμα έγινε δεκτός ο πρωθυπουργός από τον Αμερικανό πρόεδρο στον Λευκό Οίκο. Ο Τζο Μπάιντεν και ο Κυριάκος Μητσοτάκης στο διάλογο που είχαν νωρίτερα μπροστά στις κάμερες αναφέρθηκαν στα κοινά δημοκρατικά ιδεώδη και τους δεσμούς φιλίας των δύο χωρών, ενώ, όπως τόνισαν και οι δύο ηγέτες, οι σχέσεις ΗΠΑ και Ελλάδας βρίσκονται στο καλύτερο δυνατό σημείο.\n«Σήμερα, η φιλία μας και η συνεργασία ανάμεσα στις δύο χώρες, ανάμεσα στους Έλληνες και τους Αμερικανούς, είναι – θεωρώ – πιο σημαντική από ποτέ», τόνισε ο πρόεδρος των ΗΠΑ, Τζο Μπάιντεν, υποδεχόμενος τον Έλληνα πρωθυπουργό, Κυριάκο Μητσοτάκη στον Λευκό Οίκο. Ο κ. Μπάιντεν έκανε ιδιαίτερη αναφορά στην επιθετικότητα της Ρωσίας. «Είναι τιμή μου να βρίσκομαι εδώ, στις ΗΠΑ, για να γιορτάσω μαζί σας τα 201 χρόνια από την έναρξη του Αγώνα για την Ανεξαρτησία μας», υπογράμμισε ο κ. Μητσοτάκης.\nΗ ρωσική επιθετικότητα στην Ουκρανία αποτελεί απειλή για τη Δημοκρατία και βάλλει κατά της καθεστηκυίας τάξης, είπε ο Τζο Μπάιντεν, υποδεχόμενος τον Έλληνα πρωθυπουργό, ο οποίος σχολίασε ότι «Ελλάδα και ΗΠΑ αντιμετωπίζουμε αλληλέγγυοι τον πόλεμο στην Ουκρανία».\n«Μας ενώνει μια προσωπική φιλία. Είστε εξαιρετικός. Τα δημοκρατικά ιδεώδη τα οποία ενστερνιζόμαστε, όπως όλοι γνωρίζουμε, ξεκινούν από την Ελλάδα και ενέπνευσαν τους «Ιδρυτές Πατέρες» μας, οι οποίοι υπήρξαν μαθητές της Ελλάδας. Δυστυχώς η βάρβαρη επίθεση της Ρωσίας στην Ουκρανία αποτελεί ταυτόχρονα απειλή προς τη δημοκρατία από αυταρχικά καθεστώτα που θέλουν να καταλύσουν την διεθνή έννομη τάξη» είπε ο κ. Μπάιντεν στον κ. Μητσοτάκη.\nΟ πρόεδρος των ΗΠΑ ευχαρίστησε τον Έλληνα πρωθυπουργό «για τον ηθικό, ηγετικό ρόλο που έχει διαδραματίσει η Ελλάδα» και πρόσθεσε: «Δεν είναι εύκολο. Το γνωρίζω και σας ευχαριστώ».\n«Είναι πολλά αυτά που θα συζητήσουμε σήμερα. Θα συζητήσουμε για τη συνεχιζόμενη στήριξή μας προς την Ουκρανία, την εμβάθυνση των εταιρικών μας σχέσεων στους τομείς της άμυνας και του εμπορίου, την ενεργειακή ασφάλεια, την κλιματική αλλαγή και πολλά περισσότερα», δήλωσε ο Αμερικανός πρόεδρος.\n«Θα γιορτάσουμε τα 201 έτη από την ανεξαρτησία σας», είπε ο Τζο Μπάιντεν και αναφέρθηκε στην προσωπική φιλία που τον συνδέει με τον Έλληνα πρωθυπουργό και στα δημοκρατικά ιδεώδη που μοιράζονται οι δύο χώρες. «Ενέπνευσαν τους δικούς μας προπάτορες και για αιώνες ενδυναμώθηκαν», σημείωσε ο πρόεδρος των ΗΠΑ.\n«Σήμερα, η φιλία μας και η συνεργασία ανάμεσα στις δύο χώρες, ανάμεσα στους Έλληνες και τους Αμερικανούς, είναι – θεωρώ – πιο σημαντική από ποτέ. Και είναι τιμή μου που θα έχω την ευκαιρία να γιορτάσω αυτή τη συνεργασία μαζί σου, καθώς είσαι ένας εξαιρετικός φίλος. Καλώς όρισες» είπε ο Τζο Μπάιντεν στον πρωθυπουργό.\n«Σας ευχαριστώ πολύ, κύριε Πρόεδρε, για τα ευγενικά σας λόγια. Είναι πράγματι τιμή μου να βρίσκομαι εδώ, στις ΗΠΑ, για να γιορτάσω μαζί σας τα 201 χρόνια από την έναρξη του Αγώνα για την Ανεξαρτησία μας», είπε ο Κυριάκος Μητσοτάκης.\nΟ πρωθυπουργός τόνισε ότι οι δύο χώρες βρέθηκαν πάντα στη σωστή πλευρά της ιστορίας και στη συνέχεια αναφέρθηκε στον πόλεμο στην Ουκρανία. «Με αλληλεγγύη αντιμετωπίζουμε την πρόκληση της ρωσικής εισβολής στην Ουκρανία», είπε ο κ. Μητσοτάκης.\nΕιδικότερα, σημείωσε: «Όπως γνωρίζετε, οι «Ιδρυτές Πατέρες» σας εμπνεύστηκαν από τα ιδανικά της Αθηναϊκής Δημοκρατίας και οι δικοί μας «Ιδρυτές Πατέρες» άντλησαν έμπνευση από τον αγώνα για ανεξαρτησία σε αυτήν εδώ τη χώρα. Τους τελευταίους δύο αιώνες, οι δύο χώρες μας βρίσκονταν πάντα στη σωστή πλευρά της Ιστορίας. Πολεμήσαμε μαζί. Και τώρα αντιμετωπίζουμε, ενωμένοι, την πρόκληση της εισβολής της Ρωσίας στην Ουκρανία.\nΤόνισε πως «αυτή η επίσκεψη είναι μια ευκαιρία να αξιολογήσουμε εκ νέου το επίπεδο της σχέσης μας. Πιστεύω ειλικρινά ότι είναι στο υψηλότερο, ιστορικά, επίπεδο. Και δεν αναφέρομαι μόνο στο αμυντικό σκέλος της σχέσης μας, αλλά και στο εμπόριο, τις επενδύσεις, τον ρόλο της Ελλάδας ως αξιόπιστου εταίρου στην Ανατολική Μεσόγειο, ως μιας χώρας που ξεπέρασε τη χρηματοπιστωτική κρίση με μια οικονομία που αναπτύσσεται και αποτελεί πυλώνα σταθερότητας τόσο στα Βαλκάνια όσο και στην ευρύτερη περιοχή». «Επομένως», είπε, «όταν μιλάμε για θέματα όπως η ενεργειακή ασφάλεια, υπάρχουν πολλά περισσότερα που μπορούμε να κάνουμε μαζί».\n«Είμαι πολύ χαρούμενος που βρίσκομαι εδώ μαζί σας για να συζητήσουμε αυτά τα σημαντικά θέματα και που, αργότερα, θα μπορέσω να απευθυνθώ στους πολλούς Ελληνοαμερικανούς φίλους σας. Γνωρίζω καλά πόσο στενοί είναι οι δεσμοί σας με τους Έλληνες και τους Ελληνοαμερικανούς, και είναι τιμή μου που θα τους συναντήσω εδώ, στον Λευκό Οίκο», υπογράμμισε ο κ. Μητσοτάκης.\nΠΡΟΗΓΟΥΜΕΝΟ ΑΡΘΡΟΑυστρία: Δεν θέλουμε να ενταχθούμε στο ΝΑΤΟ\nΕΠΟΜΕΝΟ ΑΡΘΡΟΚαιρός: Γενικά αίθριος την Τρίτη – Νέα επιδείνωση από Τετάρτη, βελτίωση από την Παρασκευή (video)


6039. Λ.Α Λέικερς – Ντάλας Μάβερικς\nΕκτίμηση : Λέικερς και Μάβερικς πάνε για μεγάλα πράγματα φέτος καθώς έχουν εξαιρετικά ρόστερ που μπορούν να φτάσουν μακρυά. Οι Λέικερς έχουν 9 σερί νίκες και είναι στην κορυφή της Δύσης με 16-2 και παίζουν σαν να μην έχουν αντίπαλο. Λίγο πιο κάτω είναι οι Μάβερικς που είναι στο 11-6 και αν δεν ήταν τόσο επιπόλαιοι θα είχαν παραπάνω νίκες. Είναι πιο άπειρη ομάδα αλλά σίγουρα με άφθονο ταλέντο. Είχαν παίξει 1 μηνα πριν μέσα στο Ντάλας όπου οι Μάβερικς έχασαν στο τέλος από τους Λέικερς. Αυτός ο αγώνας θα προσφέρει θέαμα, πάθος και υψηλό σκορ. Γι’ αυτό θα πάμε και στο όβερ.\nΛ.Α ΛΕΙΚΕΡΣ – ΝΤΑΛΑΣ ΜΑΒΕΡΙΚΣ OVER 216.5 1.50


ΑΘΛΟΜΕΤΡΟ: Συνέντευξη με Τάκη Μαρκόπουλο και Νίκο Τσιαμπουρή.\nΣυνέντευξη με Τάκη Μαρκόπουλο και Νίκο Τσιαμπουρή.\n(Πρώτη δημοσίευση στο www.egaleocity.gr, την περίοδο 2004-05)\nΤάκης Μαρκόπουλος-Νίκος Τσιαμπουρής: Δύο πολύ σπουδαίες μορφές στην πλούσια ιστορία του Αιγάλεω Α.Ο.\nΟ πρώτος ήταν ένας εξαίρετος μέσος αλλά και δεινός σκόρερ (κάτι πολύ ασυνήθιστο για ποδοσφαιριστή που αγωνίζεται στη μεσαία γραμμή) ο οποίος άφησε εποχή στο Ελληνικό πρωτάθλημα. Ήρθε στο Αιγάλεω τον καιρό που η ομάδα επιχειρούσε τα πρώτα της δειλά βήματα στην Α’ Εθνική κατηγορία, αγωνίστηκε με τη φανέλα της 11 συναπτά έτη και αναδείχθηκε σε μία από τις σημαντικότερες προσωπικότητες του συλλόγου μας.\nΟ δεύτερος ήταν ο αμυντικός «ογκόλιθος», ο σκληροτράχηλος σέντερ-μπακ που δέσποζε στην οπισθοφυλακή του Αιγάλεω για μια ολόκληρη δεκαετία, το φόβητρο των αντίπαλων κυνηγών. Σημειώνουμε εδώ ότι τους δύο αυτούς συμπαίκτες και πολύ καλούς φίλους χωρίζει μόλις μία συμμετοχή (!): Ο Νίκος Τσιαμπουρής κατέχει το ρεκόρ των περισσότερων παρουσιών με την ομάδα του Αιγάλεω σε αγώνες της Α’ Εθνικής κατηγορίας. Έχει συνολικά παίξει σε 239 αγώνες, έναντι 238 του Τάκη Μαρκόπουλου.\nΚαι οι δύο τους ανταποκρίθηκαν με μεγάλη ευγένεια στην πρόσκλησή μας και δέχθηκαν με προθυμία να απαντήσουν στις ερωτήσεις μας.\n-Κύριε Τάκη, ας αρχίσουμε με σας. Στο Αιγάλεω ήρθατε με μετεγγραφή από τη Δράμα. Θυμίστε μας πότε έγινε αυτό και τι κλίμα συναντήσατε εδώ.\nΜαρκόπουλος: Είχα έλθει το καλοκαίρι του 1962, Αύγουστος πρέπει να ήταν, άγνωστος μεταξύ αγνώστων (κοινωνικά εννοώ, αφού ως ποδοσφαιριστή οι περισσότεροι με γνώριζαν ήδη), σε μία νέα πόλη. Ήμουν ένας νέος 19 ετών από τον Άρη Δράμας και πολύ «κουμπωμένος» όπως λέμε, σχετικά με το τι θα συναντούσα στην πρωτεύουσα. Με αγκάλιασαν όμως όλοι από την πρώτη στιγμή και με τη συνδρομή του αείμνηστου του Χρήστου Ματάκη υπέγραψα το συμβόλαιό μου εκεί στις «λαμαρίνες», μέσα σε κλίμα ζεστασιάς. Θυμάμαι ότι την επόμενη της άφιξής μου χρησιμοποιήθηκα για δοκιμή σε φιλικό αγώνα με τη Χαλκηδόνα. Ο προπονητής, ο κ. Ρίμπας τότε, με παρουσίασε λέγοντας υπό κλίμα άκρας μυστικότητας (αφού δεν είχε ακόμη ολοκληρωθεί η μετεγγραφή) πως «σήμερα έχουμε μαζί μας ένα νέο πολύ καλό ποδοσφαιριστή. Είναι από την...Αίγυπτο (ήμουν...κατάμαυρος από τα μπάνια!) και ονομάζεται...Χριστοδούλου»! Δεν ξέρεις πως μου ήρθε όταν τον άκουσα... Τέλος πάντων ξεκίνησε το παιχνίδι, έβαλα 3-4 γκολ στο πρώτο ημίχρονο και με αντικατέστησαν άρον-άρον! «Τι να τον δοκιμάζουμε, ο άνθρωπος είναι παικταράς», είπαν όλοι.\n-Εσείς κύριε Νίκο πότε ξεκινήσατε να παίζετε ποδόσφαιρο;\nΤσιαμπουρής: Τα πρώτα μου ποδοσφαιρικά βήματα τα έκανα στον Εθνικό Πειραιώς. Ο παλαιός παίκτης Θεόδωρος Κατέβας με είχε εντοπίσει να παίζω σε κάποιο στενάκι και με πήγε στον Πειραιά, τότε που στην ομάδα αγωνίζονταν «τρανταχτά» ονόματα (Μανταλόζης, Κοζομπόλης, Λαιμός), ήταν στα 1957 και ήμουν μόλις 14 ετών! Στη συνέχεια έπαιξα για μια τετραετία στην Ιεράπολη -με ψευδώνυμο, γιατί το δελτίο μου ήταν στον Εθνικό-μέχρι το 1963 και μετά τη στρατιωτική μου θητεία εντάχθηκα επίσημα στο Αιγάλεω.\n-Η τριάδα Μαρκόπουλου-Γιαννακόπουλου-Κυριακίδη έγραψε τη δική της ιστορία στη μεγάλη κατηγορία. Που οφείλετο η τεράστια επιτυχία σας;\nΜαρκόπουλος: Το σωστό ποδόσφαιρο δεν έχει ανάγκη από χρόνους προσαρμογής. Από την πρώτη στιγμή παίζαμε «με κλειστά τα μάτια», γιατί μεταξύ μας υπήρχε σύμπνοια και αγάπη και φυσικά διότι γνωρίζαμε καλή μπάλα. Λίγο πιο δυνατός αμυντικά ήταν ο Γιαννακόπουλος, ενώ ο Πρόδρομος (σ.σ. Κυριακίδης) και εγώ, περισσότερο οργανωτές και σκόρερ. (σ.σ. ο Μαρκόπουλος παρότι μέσος, σημείωσε πάνω από 50 τέρματα με τα χρώματα του Αιγάλεω!)\n-Και οι δύο σας είχατε την τύχη να ζήσετε τη λεγόμενη «χρυσή δεκαετία» του Αιγάλεω στην Α’ Εθνική, το χρονικό δηλαδή διάστημα 1965-75. Που όφειλε η ομάδα τις πάμπολλες επιτυχίες της τότε;\nΤσιαμπουρής: Κατ’αρχήν είχαμε τόσο μεγάλη αγάπη μεταξύ μας, τόσο δέσιμο που δε φαντάζεσαι. Και βέβαια διαθέταμε πολύ καλούς ποδοσφαιριστές σε όλες τις θέσεις.\nΜαρκόπουλος: Είχαμε άμυνα σφιχτοδεμένη, με δύο πολύ ικανούς τερματοφύλακες, τον Πουπάκη και τον Ντουντούμη, με γερούς ακραίους αμυντικούς (Λυκουρίνο, Μπαλαρίνη, Γρίμμα) και «αχτύπητο» κεντρικό δίδυμο το Νίκο (σ.σ. Τσιαμπουρής) και το Σταύρο (σ.σ. Μακρής). Επίσης, το κέντρο και η επιθετική γραμμή ήταν παραγωγικότατες. Και όταν εμείς σκοράραμε, ύστερα αναλάμβανε η άμυνα και «καθάριζε» τον αγώνα.\n-Ποια ήταν κατά την άποψή σας η κορυφαία στιγμή του Αιγάλεω εκείνο το διάστημα;\nΤσιαμπουρής: Οπωσδήποτε η χρονιά που βγήκαμε τέταρτοι στο πρωτάθλημα, το 1970-71. Μπορούσαμε και παραπάνω, όμως έτυχαν κάποιες συγκυρίες, σκοντάψαμε σε 1-2 εύκολα παιχνίδια, ενώ και με τον Πανιώνιο που κατέλαβε τη δεύτερη θέση και τον είχαμε νικήσει στην Νέα Σμύρνη στον πρώτο γύρο, χάσαμε πολύ άδικα εντός έδρας.\nΜαρκόπουλος: Είχε προηγηθεί βέβαια και η εξαιρετική πορεία μας και στο κύπελλο, που όμως μας όριζαν όλα τα παιχνίδια εκτός έδρας (σ.σ. μονοί τότε οι αγώνες). Ηττηθήκαμε πολύ δύσκολα στην Τούμπα από τον ΠΑΟΚ, με 1-0, αλλιώς θα παίζαμε εμείς στον Τελικό με τον Άρη τότε, το δικαιούμαστε.\n-Τι θυμάστε πιο έντονα από την πλούσια καριέρα σας;\nΜαρκόπουλος: Σα πιο ευχάριστη στιγμή θεωρώ τον αγώνα που δώσαμε με το Βύζα στα Μέγαρα, που κερδίσαμε 3-1 και χάρις κυρίως σε αυτό το αποτέλεσμα ανεβήκαμε στην Α’ Εθνική. Το πλέον δυσάρεστο γεγονός ήταν ο θάνατος του αδελφού μου, που συνέβη ενώ βρισκόμουν στην Τουρκία για αγώνα του Βαλκανικού κυπέλλου, τον Αύγουστο του ’70.\n-Κύριε Νίκο είσθε ο σκόρερ της μοναδικής μέχρις στιγμής νίκης που έχει πετύχει το Αιγάλεω στα χρονικά επί του Ηρακλή μέσα στο Καυτανζόγλειο. Τι σας έχει μείνει από εκείνη τη συνάντηση;\nΜαρκόπουλος: Απλά να αναφέρω ότι ο Κώστας ο Αϊδινίου, που είναι πολύ καλό παιδί, εκείνη τη μέρα μου είχε πει επί λέξει: «Πες σ’αυτόν τον Τσιαμπουρή, να μη μας κάνει σήμερα καμία...εγχείρηση». Τον φοβόντουσαν το Νίκο!\nΤσιαμπουρής: Ήταν τότε η χρονιά της ανανέωσης, που είχαν φύγει οι περισσότεροι παλαιοί παίκτες. Στο παιχνίδι εκείνο θα έπρεπε κανονικά να χάναμε με 4-0, να φανταστείς ότι είχα πάθει σχεδόν...διάσειση από τα πολλά διωξίματα με το κεφάλι! Στο 88ο λεπτό και μετά από κόρνερ του Ηρακλή, φύγαμε για αντεπίθεση. Ο Βενέτης πήρε τη μπάλα, μπήκε στην περιοχή και ο τερματοφύλακας του Ηρακλή ο Δινόπουλος, τον ανέτρεψε και δόθηκε πέναλτι. Είχαμε φθάσει στο τελευταίο λεπτό μέχρι να αποφασισθεί ποιος θα το χτυπούσε, ο Σταύρος ο Μακρής που εκτελούσε χρέη προπονητή εκείνη τη μέρα δεν ήξερε ποιον να βάλει, ώσπου εγώ σαν παλαιότερος και με καλύτερη ψυχολογία ανέλαβα και με αυτό το γκολ πήραμε τη νίκη!\n-Κύριε Τάκη έχετε αγωνισθεί σε 238 ματς της Α’ Εθνικής κατηγορίας με το Αιγάλεω. Θα ξεχωρίζατε κάποιον από αυτούς τους αγώνες ως ιδιαίτερο;\nΜαρκόπουλος: Θυμάμαι ένα παιχνίδι στη Θεσσαλονίκη, με τον Απόλλωνα Καλαμαριάς το 1962-63 που ακόμα και με ισοπαλία θα πέφταμε κατηγορία. Θέλαμε μόνο νίκη για να σωθούμε και την πήραμε με ένα γκολ που έβαλα στον Αυγητίδη με σουτ από 40 μέτρα! Όταν επιστρέψαμε στο Αιγάλεω, ο Δήμος είχε οργανώσει μεγάλο γλέντι στα «Ολύμπια»\n-Πόσο έχουν αλλάξει οι ρυθμοί στο σημερινό ποδόσφαιρο; Ή μάλλον πόσο διαφορετικό είναι σήμερα το ποδόσφαιρο από ότι στην εποχή σας;\nΤσιαμπουρής: Νίκο, το ποδόσφαιρο σήμερα είναι σχεδόν «μηχανοποιημένο». Τότε υπήρχαν πολλά ταλέντα και στις αλάνες μάθαινες το σωστό ποδόσφαιρο. Σήμερα οι τρόποι ανάδειξης του ποδοσφαιριστή (με τις βιταμίνες και τα διάφορα άλλα βοηθήματα) θα έλεγα ότι είναι «τεχνητοί».\nΜαρκόπουλος: Σήμερα το ποδόσφαιρο προσφέρει τα πάντα στους παίκτες, κάτι που δεν είχαμε εμείς. Γήπεδα, σωστή διατροφή, τεράστια οικονομικά μεγέθη και βέβαια εμείς δεν είχαμε ούτε την πολυτέλεια των προπονήσεων με τα σημερινά μέσα που υπάρχουν.\n-Διαθέτει το σημερινό Αιγάλεω παίκτες της δικής σας κλάσης, ή βασίζεται περισσότερο στο ομαδικό παιχνίδι;\nΜαρκόπουλος: Το σημερινό Αιγάλεω το παρομοιάζω με τη δική μας την ομάδα. Είναι άρτιο σε όλες τις γραμμές, με μεγαλύτερο όπλο τη δυνατή άμυνα. Αλεξόπουλος και Ψωμάς μου θυμίζουν πάρα πολύ το αντίστοιχο δίδυμο Τσιαμπουρή-Μακρή, της εποχής μας. Το κέντρο πάλι είναι ισχυρότερο στα ανασταλτικά του καθήκοντα, με το Σκοπελίτη που είναι δυνατός ποδοσφαιριστής. Υστερεί κάπως επιθετικά η ομάδα.\n-Κύριε Νίκο ποια ήταν τα μεγαλύτερα πλεονεκτήματα στον τρόπο του παιχνιδιού σας;\nΤσιαμπουρής: Είχα μεγάλη αντίληψη και «διάβαζα» κυριολεκτικά από την προηγούμενη ημέρα τον παίκτη που θα είχα αντίπαλο. Έπαιζα τον καθένα αναλόγως των προσόντων του. Αλλιώς φερ’ειπείν θα αντιμετώπιζα το Σιδέρη, αλλιώς το Γιούτσο και με άλλο τρόπο τον Παπαϊωάννου.\n-Ποιος αντίπαλος σας δυσκόλεψε περισσότερο και με ποιο συμπαίκτη σας είχατε την καλύτερη συνεργασία στον αγώνα;\nΤσιαμπουρής: Λόγω των θέσεων που αγωνιζόμουν, καλύτερη συνεργασία είχα με τους συμπαίκτες μου στην άμυνα. Τους δύο γκολκίπερ (όποιος έπαιζε κάθε φορά, Πουπάκη ή Ντουντούμη) αλλά και τους κεντρικούς, το Μακρή ή αργότερα το Ζαντέρογλου. Απ’ τους χαφ, με τον Τάκη (σ.σ. Μαρκόπουλος) συνεργαζόμασταν άψογα.\nΜαρκόπουλος: Ναι, ο Νίκος αγωνιζόταν για να κερδίσει τη μπάλα, να μου τη δώσει για να τη χάσω εγώ! (αστειεύεται).\nΤσιαμπουρής: Από τους αντιπάλους τώρα, επειδή έτυχε να αντιμετωπίσω στην καριέρα μου τους κορυφαίους εκείνη την εποχή, αυτός που με δυσκόλευε περισσότερο ήταν ο Αλεξιάδης, του Άρεως Θεσσαλονίκης, που ήταν ψηλό παιδί και με μεγάλο εκτόπισμα. Αλλά και ο συγχωρεμένος ο Αριστείδης Παπάζογλου, που στο παιχνίδι ήταν τελείως απρόβλεπτος.\n-Πόσο νοσταλγείτε τον καιρό που βρισκόσαστε σε ενεργή ποδοσφαιρική δράση;\nΜαρκόπουλος: Πραγματικά τα νοσταλγώ εκείνα τα χρόνια, τότε που ποδοσφαιριστές-διοίκηση-φίλαθλοι είμασταν μία γροθιά. Το μόνο που έλλειπε ήταν η οικονομική ευχέρεια, αλλά και ο καημός μας που δεν είχαμε τους κατάλληλους αγωνιστικούς χώρους. Τι «τάκλιν» μπορείς να κάνεις στο χώμα;\nΤσιαμπουρής: Σε «μπετόν» και σε «μωσαϊκά» παίζαμε τότε. Και γεμίζαμε τραύματα.\n-Θυμίστε μας σε ποιες άλλες ομάδες (εκτός του Αιγάλεω) εργασθήκατε ως προπονητές.\nΜαρκόπουλος: Ξεκίνησα στον Αστέρα Αμαλιάδας, μετά πήγα στην Αταλάντη, όπου έμεινα 6 χρόνια γιατί είχε και καλό λάδι και τέλος στο Αιγάλεω (1979).\nΤσιαμπουρής: Σε πολλές ομάδες. Στο Χαραυγιακό, στον Ορφέα Αιγάλεω, στον ΑΟ Περιστερίου, στην Κηφισιά, στο Παλαιό Φάληρο, στην Ιεράπολη κ.α. Στο Αιγάλεω δούλεψα το 1986.\n-Τι είναι πιο δύσκολο; Να ακούς τον προπονητή ή να σε υπακούν οι παίκτες σου;\nΜαρκόπουλος: Και με τις δύο ιδιότητες τα πήγαινα πολύ καλά. Ως παίκτης είχα προπονητές που με εμπιστεύονταν και με άφηναν να αυτοσχεδιάζω. Αλλά και σαν τεχνικός, που έπρεπε και ήθελα πολύ να περνάω τη γραμμή μου, όλοι με σέβονταν.\n-Στα δικά σας τα χρόνια τα γήπεδα γέμιζαν. Τι φταίει και σήμερα ο κόσμος-ειδικά του Αιγάλεω-δεν ανταποκρίνεται τόσο πολύ;\nΜαρκόπουλος: Αυτό είναι ένα μεγάλο μειονέκτημα για την ομάδα μας και παράλληλα ένα μεγάλο ερωτηματικό. Προσωπικά δε βλέπω τι παραπάνω, τι καλύτερο μπορεί να πετύχει αυτή η ομάδα, για να προσελκύσει τους φιλάθλους. Το Αιγάλεω βρίσκεται στην 4η με 5η θέση της βαθμολογίας και όμως κόβει όλα κι όλα 200-300 εισιτήρια! Όμως αυτό δε συμβαίνει μόνο στην ομάδα μας, αλλά σε όλες ανεξαρτήτως.\n-Παρακολουθείτε αυτή την εποχή την ομάδα;\nΤσιαμπουρής: Την παρακολουθώ, όχι πολύ τακτικά, αλλά στα κρίσιμα παιχνίδια είμαστε κοντά οι παλαίμαχοι όσο μπορούμε.\n-Τι θα συμβουλεύατε τους τωρινούς παίκτες;\nΜαρκόπουλος: Επειδή παρακολουθώ πολύ κοντά την ομάδα του Αιγάλεω, θέλω να τους συγχαρώ που αγωνίζονται σκληρά και επίμονα και τους συνιστώ να μην πτοούνται και να συνεχίσουν έτσι δυνατά.\n-Και ένα μήνυμα προς το φίλαθλο κόσμο της ομάδας μας;\nΤσιαμπουρής: Εκείνο που θέλω να τους πω είναι ότι πρέπει να βρεθούν πιο κοντά στην ομάδα. Είναι ανεπίτρεπτο σύλλογος σαν το Αιγάλεω και με όλες αυτές τις επιτυχίες τα τελευταία χρόνια να κόβει 200-300 εισιτήρια! Είναι κρίμα πραγματικά για αυτά τα παιδιά...\n-Κύριοι σας ευχαριστώ πολύ για την όμορφη συζήτηση που είχαμε.\nΗ καριέρα του Τάκη Μαρκόπουλου στο Αιγάλεω με αριθμούς.\n1962-63/Α’ Εθνική/23 3\n1963-64/Α’ Εθνική/29 2\n1964-65/Β’ Εθνική/35 16\n1965-66/Α’ Εθνική/28 10\n1966-67/Α’ Εθνική/23 5\n1967-68/Α’ Εθνική/30 6\n1968-69/Α’ Εθνική/32 5\n1969-70/Α’ Εθνική/32 4\n1970-71/Α’ Εθνική/25 -\n1971-72/Α’ Εθνική/7 -\n1972-73/Α’ Εθνική/9 -\nΣΥΝΟΛΟ: 273 συμμετοχές-51 γκολ\nΗ καριέρα του Νίκου Τσιαμπουρή στο Αιγάλεω με αριθμούς.\n1964-65/Β’ Εθνική/28 -\n1965-66/Α’ Εθνική/28 -\n1966-67/Α’ Εθνική/24 -\n1967-68/Α’ Εθνική/30 -\n1968-69/Α’ Εθνική/32 –\n1969-70/Α’ Εθνική/25 -\n1971-72/Α’ Εθνική/31 -\n1972-73/Α’ Εθνική/27 -\n1973-74/Α’ Εθνική/17 1\nΣΥΝΟΛΟ: 267 συμμετοχές-1 γκολ\nΑναρτήθηκε από αΝώ δυΝος στις 12:46 μ.μ.\nΕτικέτες Αφιερώματα-συνεντεύξεις, Ποδόσφαιρο


Διατροφή – Fitness – Page 3 – Activeat\nΚΆΠΟΙΑ ΛΙΠΑΡΆ ΕΊΝΑΙ ΚΑΛΆ ΚΑΙ ΜΆΛΙΣΤΑ ΑΠΑΡΑΊΤΗΤΑ. ΤΟ ΉΞΕΡΕΣ;\nΓεια σας! Να ‘μαστε πάλι, εδώ παρέα. Σήμερα, με κάτι πολύ σημαντικό που πρέπει να συγκρατήσετε. Υπάρχουν λιπαρά, κακά και καλά. Τα καλά λιπαρά λοιπόν, είναι απαραίτητα για το σώμα, καθώς βοηθούν το δέρμα, την καρδιά, τον εγκέφαλο, τα μάτια, τα μαλλιά και άλλα ζωτικά όργανα να παραμείνουν υγιή. Ακούγεται περίεργα , αλλά η αύξηση […]\nΓεια σας και πάλι, λοιπόν. Πώς σας βρίσκω αυτή τη φορά; Θέλω να ελπίζω γεμάτους υγεία, αφού ψυχολογικά, (αν όχι όλοι) οι περισσότεροι έχουμε τα σκαμπανεβάσματα μας, λόγω του σύγχρονου τρόπου ζωής. Αρκεί να τα ξεπερνάμε και αυτά. Είναι πολύ σημαντικό να ψάχνουμε τρόπους να μην πέσουμε σε μεγάλη στενοχώρια ή ακόμη χειρότερα σε κατάθλιψη. […]\n“GOLO”… ΤΙ ΈΧΕΤΕ ΑΚΟΎΣΕΙ ΓΙΑ ΑΥΤΉ ΤΗ ΔΊΑΙΤΑ; ΠΌΣΟ ΕΎΚΟΛΑ ΧΆΝΟΝΤΑΙ ΕΩΣ ΚΑΙ 25 ΚΙΛΆ;\nΓεια σας. Πώς είστε; Τι κάνετε; Τι τρώτε; Έχετε υιοθετήσει έναν σωστό τρόπο διατροφής πιστεύετε; Έχετε συγκρατήσει κάτι από αυτά που μοιραζόμαστε; Αυτή τη φορά, θα ήθελα να μοιραστώ μαζί σας τις πληροφορίες που έχω μάθει για τη δίαιτα Golo. Δεν είναι και πολύ πολύ φρέσκια, αλλά είναι σχετικά καινούρια και υπόσχεται πολλά… Αυτή η […]\nΜΗΝ ΤΡΏΤΕ ΕΠΕΞΕΡΓΑΣΜΈΝΑ ΤΡΌΦΙΜΑ, ΓΙΑ ΝΑ ΜΕΙΏΣΕΤΕ ΤΙΣ ΠΙΘΑΝΌΤΗΤΕΣ ΕΝΟΣ ΠΡΌΩΡΟΥ ΘΑΝΆΤΟΥ. ΈΡΕΥΝΑ ΣΟΚ!\nΓεια σας. Ελπίζω, να μην “χαζεύετε” αυτή τη στιγμή, στο κινητό σας, τρώγοντας κάτι πρόχειρο και κυρίως ανθυγιεινό. Κάτι έτοιμο, συσκευασμένο και πολύ αλμυρό ή γλυκό. Γιατί; Επειδή, πρώτον θέλω να πιστεύω ότι τόσο καιρό τώρα, που μοιραζόμαστε αυτές τις τόσο ενδιαφέρουσες έρευνες και πληροφορίες, κάτι έχετε κρατήσει και δεύτερον επειδή αυτά που θα διαβάσετε […]\nΑγαπημένο μου ημερολόγιο Σκεφτόμουν πριν λίγες μέρες πως η διατροφή έχει μπει στη ζωή μου εδώ και πάρα πολλά χρόνια. Από τότε που θυμάμαι να με ενδιαφέρει να έχω ένα ωραίο κορμί στα τέλη του Λυκείου μέχρι και σήμερα. Έχω κάνει ότι δίαιτα υπάρχει στο διαδίκτυο, σε περιοδικά, διάσημων, χημικές, αποτοξίνωσης ακόμα και να μην […]\nΓεια σας. Πως σας βρίσκω αυτή τη φορά; Ανανεωμένους και αισιόδοξους ελπίζω. Θέλω να σας πω, ότι εγώ συνεχίζω λίγο με τα πάνω μου, λίγο με τα κάτω μου, με την προσπάθειά μου για απώλεια βάρους κι όλο ψάχνω νέες έρευνες για να σας ενημερώνω κι εσάς. Λοιπόν, σας έχω ένα νέο πρόγραμμα διατροφής το […]\nΈρευνες, άρθρα, μελέτες για τη διατροφή…Πράγματα που πρέπει να μάθεις!\nΓεια σας. Σε αυτό το άρθρο, μέσω του οποίου ερχόμαστε σε επαφή, σκέφτηκα να συγκεντρώσω τα πιο φρέσκα και ενδιαφέροντα νέα σε σχέση με την διατροφή, τις έρευνες που γίνονται για αυτή και τα νέα στοιχεία που μας δίνουν οι επιστήμονες για προϊόντα, συστατικά και συνήθειες. 1.Νερό όσο πρέπει, όχι περισσότερο… Γνώριζες, ότι κακό δεν […]\nΑΠΌ ΜΎΤΗ… ΠΩΣ ΠΑΣ; ΑΝ ΠΑΣ ΚΑΛΆ… ΤΌΤΕ ΘΑ ΦΑΣ ΚΑΙ ΠΙΟ ΣΩΣΤΆ!\nΓεια σας!!! Είστε καλά; Το εύχομαι και το ελπίζω μέσα από την καρδιά μου. Λίγη υπομονή και θα φύγει και ο χειμώνας, με τα κρύα του, τις ιώσεις και τις δυσκολίες γενικά που προκύπτουν αυτή την εποχή. Μετά από τις γιορτές των Χριστουγέννων και της πρωτοχρονιάς, ίσως το μόνο καλό είναι οι εκπτώσεις της σεζόν. […]\nΓεια σας και χαρά σας και… περαστικά σας, αν ταλαιπωρείστε από κάποια ίωση που είναι σε έξαρση αυτό το διάστημα. Πολύ σημαντικό είναι να ενισχύεται ο οργανισμός μας, ώστε να μην είμαστε ευάλωτοι σε κάθε ασθένεια με την πρώτη. Καλή και σωστή διατροφή λοιπόν, σωματική δραστηριότητα, όχι πολλές αγκαλιές με οποιονδήποτε γνωστό συναντήσουμε τυχαία, απολύμανση […]\nΑγαπημένο μου ημερολόγιο, Πριν λίγες μέρες μια φίλη μου από τη Γερμανία μου έστειλε ένα άρθρο σαν γράμμα, σαν εξομολόγηση να το πω καλύτερα, που ειλικρινά με ταρακούνησε αρκετά. Με ταρακούνησε γιατί δυστυχώς όλοι μας κάποια πράγματα στη ζωή τα θεωρούμε δεδομένα μέχρι να μας τα πάρουν. Μια βόλτα στο πάρκο με τα […]\n12Page 3 of 2345»


Η περίπλοκη συζήτηση για το ελληνικό χρέος | HuffPost Greece ΟΙΚΟΝΟΜΙΑ\nΗ περίπλοκη συζήτηση για το ελληνικό χρέος\nΗ βιωσιμότητα του χρέους βρίσκεται στο επίκεντρο μιας διαρκούς ανάλυσης και πολιτικής αντιπαράθεσης. Οι γνώμες ποικίλουν. Το ΔΝΤ στο τέλος του 2014 πίστευε ότι το χρέος είναι βιώσιμο, αλλά σήμερα, με τη νέα οικονομική και πολιτική κατάσταση στη χώρα μας, έχει πάρει αντίθετη θέση. Ισχυρίζεται ότι με ρεαλιστικές προβλέψεις για την αύξηση της παραγωγικότητας και του ΑΕΠ στα επόμενα 10-20 χρόνια και χωρίς αλλαγή πολιτικής στην Ελλάδα, το χρέος δεν είναι βιώσιμο. Σύμφωνα με τον Poul M. Thomsen, για την εξασφάλιση της βιωσιμότητας απαιτείται πρώτον, σημαντική μείωση των συντάξεων και δεύτερον, περαιτέρω ελάφρυνση από τους πιστωτές.\nΓκίκας Χαρδούβελης, Αρθρογράφος\n22/02/2016 10:17 EET | Updated Φεβρουάριος 22, 2017\nΣτα έξι χρόνια της ελληνικής κρίσης, η Ελλάδα κατάφερε σημαντική ελάφρυνση του δημόσιου χρέους μέσω του PSI του Φεβρουαρίου 2012, καθώς και μειώσεις στα επιτόκια, επέκταση στις λήξεις των ομολόγων, ακόμα και περίοδο χάριτος στην πληρωμή τόκων. Όμως, στο τέλος του 2015, το κρατικό χρέος παραμένει στα €321,3 δισ. ή 183,5% του ΑΕΠ, ενώ της Γενικής Κυβέρνησης στα €309 δισ. ή 177,8% του ΑΕΠ, και αναμένεται να αυξηθεί περαιτέρω όσο η χώρα συνεχίζει την καθοδική οικονομική πορεία του 2015. Συγκρίνοντας το χρέος με εκείνο άλλων χωρών με επίσης υψηλό χρέος, το ελληνικό είναι τεράστιο ως ποσοστό του ΑΕΠ, π.χ. πολύ μεγαλύτερο από αυτό της Ιταλίας (132,8%) ή της Πορτογαλίας (129,1%).\nΟι περισσότεροι Ευρωπαίοι δανειστές, όμως, συνεχίζουν να ισχυρίζονται ότι το χρέος είναι βιώσιμο, ιδιαίτερα αν η ελληνική κυβέρνηση αποφασίσει να αντιμετωπίσει την πραγματικότητα και αρχίσει σταδιακά να μειώνει την ετήσια συνεισφορά του κρατικού προϋπολογισμού στο συνταξιοδοτικό, που ανέρχεται στο 10% του ΑΕΠ, ενώ ο αντίστοιχος μέσος όρος στην Ευρώπη είναι 2,5%. Επισημαίνουν, επίσης, ορισμένα χαρακτηριστικά του ελληνικού χρέους που το διαφοροποιούν από τα χρέη άλλων χωρών και παραποιούν την πληροφορία του δείκτη χρέους προς ΑΕΠ.\nΠρώτον, περίπου το 68,1% του χρέους βρίσκεται στα χέρια άλλων χωρών ή επίσημων φορέων (ESM, IMF), γεγονός που του προσδίδει πολιτικά χαρακτηριστικά. Δεύτερον, σε αντιδιαστολή με τα χρέη άλλων χωρών, το ελληνικό χρέος έχει πολύ μακροπρόθεσμες λήξεις, που φτάνουν μέχρι το 2059. Ο σταθμικός μέσος όρος του χρόνου έως τη λήξη των ομολόγων είναι στα 16,5 έτη. Αυτό διευκολύνει τη χώρα διότι δεν υπάρχει ανάγκη γρήγορης επανόδου στις αγορές για αναχρηματοδότηση. Και επειδή τα μακροπρόθεσμα ομόλογα προσομοιάζουν με μετοχές, οι Ευρωπαίοι δανειστές έχουν αποκτήσει κοινά συμφέροντα με τους Έλληνες για πολλά χρόνια. Τρίτον, το μέσο επιτόκιο είναι χαμηλό, σαν η χώρα να είχε αξιολόγηση ΑΑ, σε αντιδιαστολή με την πραγματική αξιολόγηση του CCC ή B-. Τέλος, υπάρχει και περίοδος χάριτος στα δάνεια από τον Ευρωπαϊκό Μηχανισμό Σταθερότητας έως το 2022, στη διάρκεια της οποίας δεν πληρώνονται τόκοι.\nΟι μακροχρόνιες λήξεις, τα χαμηλά επιτόκια και η περίοδος χάριτος συνεπάγονται ότι η αξία του χρέους σε σημερινές τιμές (παρούσα αξία) είναι πολύ μικρή, σε αντιδιαστολή με την ονομαστική του αξία. Κατά συνέπεια, η βιωσιμότητα του χρέους περιγράφεται καλύτερα από το προφίλ των ετήσιων χρηματοδοτικών αναγκών ως προς το ΑΕΠ παρά από τον λόγο χρέους προς ΑΕΠ. Οι χρηματοδοτικές ανάγκες έχουν χαμηλό ύψος, που δεν ανταποκρίνεται στα απαιτούμενα επιτόκια 12% που σήμερα θα χρεώνονταν η χώρα από την ελεύθερη αγορά για διετή ή τριετή δανεισμό. Επιπλέον το προφίλ των αναγκών είναι γνωστό για μακρό χρονικό διάστημα, παρέχοντας ασφάλεια στη χώρα. Μάλιστα τώρα που τα παγκόσμια επιτόκια είναι χαμηλά, θα βοηθούσε ακόμα περισσότερο αν και τα σημερινά κυμαινόμενα επιτόκια μετατρέπονταν σε σταθερά.\nΠολλοί λοιπόν πιστεύουν ότι δεν υπάρχει μακροχρόνιο πρόβλημα άρνησης δανεισμού από την ελεύθερη αγορά προς την Ελλάδα με λελογισμένα επιτόκια. Άλλωστε και στο παρελθόν, η κυβέρνηση συνασπισμού Νέας Δημοκρατίας-ΠΑΣΟΚ, επιφορτισμένη με αντίστοιχου μεγέθους χρέος, κατάφερε το 2014 να εκδώσει δύο φορές νέα ομόλογα στην αγορά. Έτσι, είχαμε ήδη δείγματα γραφής πολύ πριν την αλλαγή κυβέρνησης το 2015 και τη νέα ύφεση, ότι οι αγορές ήταν διατεθειμένες να ξεχάσουν τις παλαιές δημοσιονομικές εκτροπές και να επικεντρωθούν στη δυνατότητα της μελλοντικής οικονομικής ανάπτυξης του τόπου.\nΣήμερα στο ζήτημα του χρέους υπάρχουν τρεις διαφορετικοί ενδιαφερόμενοι-αντισυμβαλλόμενοι, το ΔΝΤ, η ελληνική κυβέρνηση και οι Ευρωπαίοι δανειστές.\nΔεν έχουν όλοι τα ίδια πολιτικά κίνητρα, ούτε την ίδια άποψη για την μελλοντική πορεία της ελληνικής οικονομίας. Για το ΔΝΤ, είναι ξεκάθαρο τι πιστεύει και τι ζητά. Για εμάς τους Έλληνες, θεωρώ είναι σημαντικό να επικεντρωθούμε στη στρατηγική ανάπτυξης και στην επαναφορά της αξιοπιστία μας ώστε να αντιστραφεί η αρνητική πορεία των επενδύσεων. Στο ζήτημα του χρέους, προφανώς όσο μεγαλύτερη η ελάφρυνση τόσο το καλύτερο. Η επίλυση του ζητήματος του χρέους, όμως, δεν είναι το ίδιο καθοριστική για την οικονομική μας πορεία όσο οι διαρθρωτικές μεταρρυθμίσεις και η δημιουργία σωστού επενδυτικού περιβάλλοντος.\nΓια τους Ευρωπαίους δανειστές, οι οποίοι είναι αυτοί που θα κληθούν να παράσχουν περαιτέρω ελάφρυνση του χρέους, υπάρχει το κίνητρο να εξαρτήσουν την οποιαδήποτε ελάφρυνση από τη διαρκή εφαρμογή των διαρθρωτικών μεταρρυθμίσεων. Εδώ χρειάζεται ιδιαίτερη προσοχή. Αν η τελική ελάφρυνση δεν είναι ξεκάθαρη, αλλά γίνεται τμηματικά με διαρκείς αξιολογήσεις, που δεν θα είναι πάντα θετικές, τότε πιθανόν να δημιουργηθεί κλίμα αβεβαιότητας στη αγορά και τα περιθώρια επιτοκίων δανεισμού του ελληνικού κράτους από την ελεύθερη αγορά να μη μειωθούν όσο γρήγορα απαιτείται.\nΤο χρέος δεν αποτελεί αντικείμενο συζήτησης στην τρέχουσα διαπραγμάτευση της ελληνικής Κυβέρνησης με το Κουαρτέτο των δανειστών. Πιθανόν να μπει στο τραπέζι των συζητήσεων εφόσον κλείσει η πρώτη αξιολόγηση του 3ου Οικονομικού Προγράμματος, που ξεκίνησε το καλοκαίρι του 2015. Όταν η Ελλάδα ικανοποιήσει τις απαιτήσεις των δανειστών για βιώσιμη λύση του ασφαλιστικού και για άλλες διαρθωτικές μεταρρυθμίσεις στις αγορές προϊόντων και υπηρεσιών, στο φορολογικό σύστημα ή στον δημόσιο τομέα, τότε και το ΔΝΤ αναμένεται να αποτελέσει φυσικό σύμμαχο της Ελλάδας στην επιδίωξη ελάφρυνσης του χρέους. Αν, όμως, δεν κλείσει η αξιολόγηση, η ήδη παραπαίουσα οικονομία αναμένεται να υποστεί μεγάλη καθίζηση, που θα είναι δύσκολα αναστρέψιμη. Τότε και το ζήτημα του χρέους θα μπει σε διαφορετική βάση, αφού η ελάφρυνσή του θα καταστεί αναγκαία.\nO κ. Γκίκας Χαρδούβελης, πρώην Υπουργός Οικονομικών και Καθηγητής Οικονομικών στο Πανεπιστήμιο Πειραιά, είναι ομιλητής στο Οικονομικό Φόρουμ των Δελφών, το Σάββατο, 27 Φεβρουαρίου 2016, στο Ευρωπαϊκό Πολιτιστικό Κέντρο Δελφών.


«Τρόικα θεσμών» εφηύρε ο Γ. Βαρουφάκης |\n«Τρόικα θεσμών» εφηύρε ο Γ. Βαρουφάκης\nΘα συζητήσουμε με την «τρόικα των θεσμών» δηλώνει στο BBC\nΣυνεχίζει να παίζει με τις λέξεις η συγκυβέρνηση ΣΥΡΙΖΑ – ΑΝΕΛ. Ενώ διαβεβαιώνει ότι θέλει να συζητήσει με τους δανειστές, ταυτόχρονα βάλει κατά των εκπροσώπων τους.\nΧαρακτηριστική του κλίματος η σημερινή δήλωση του υπουργού Οικονομικών, Γ. Βαρουφάκη στο BBC με την οποία εξηγεί ότι «ποτέ δεν είπα ότι δεν θα διαπραγματευτούμε με τους δανειστές μας. Είπα ακριβώς το αντίθετο: θέλουμε να έχουμε εποικοδομητικές διαβουλεύσεις με την Ευρωπαϊκή Κεντρική Τράπεζα, το Διεθνές Νομισματικό Ταμείο, την Ευρωπαϊκή Επιτροπή, με κάθε κράτος-μέλος της Ευρωζώνης, στην οποία δικαιωματικά ανήκουμε. Αυτό που δεν σκοπεύουμε να κάνουμε είναι να παρατείνουμε ένα λάθος πρόγραμμα».\nΠαίζοντας με τις λέξεις ο Γ. Βαρουφάκης πρόσθεσε πως «η τρόικα, στην οποία αναφέρεστε, είναι δύο διαφορετικά πράγματα. Από τη μία είναι η τρόικα των θεσμών, με τους οποίους φυσικά και θα συζητήσουμε, αλλά από την άλλη είναι οι εκπρόσωποί τους που έρχονται για να επιβάλλουν και να επιβλέψουν την εφαρμογή ενός προγράμματος που έχει αποτύχει».\nΟπότε ο υπουργός Οικονομικών, αφενός μεν διαβεβαιώνει πως η κυβέρνηση θέλει να συζητήσει με την τρόικα δηλαδή με ΕΕ, ΕΚΤ και ΔΝΤ, αφετέρου δηλώνει πως φταίει η μετάφραση για τα όσα ειπώθηκαν στη συνέντευξη τύπου με τον Γ. Ντάισελμπλουμ. «Έπρεπε να είχα μιλήσει στα αγγλικά για να μην χαθείτε στη μετάφραση. Αυτό που είπα είναι ότι είμαστε αποφασισμένοι να διαπραγματευτούμε και να καταλήξουμε σε συμφωνία με τους δανειστές για ένα διαφορετικό πρόγραμμα», δήλωσε ο υπουργός και σε ερώτηση αν η κυβέρνηση θέλει να παγώσει τις μεταρρυθμίσεις απάντησε «θέλουμε να τις εμβαθύνουμε».\nΓια την επένδυση της Cosco στον Πειραιά δήλωσε ότι «έχει την πλήρη υποστήριξη μου».


Ο Σπύρος Μπιμπίλας έχει και νέες καταγγελίες – "Καταθέτουμε και άλλο φάκελο στον εισαγγελέα" | Zappit\nHome / Ενημέρωση / Ο Σπύρος Μπιμπίλας έχει και νέες καταγγελίες – «Καταθέτουμε και άλλο φάκελο στον εισαγγελέα»\nΠέμπτη, 25.2.2021, 22:49\nΣωρηδόν φτάνουν, όπως τονίζει ο Σπύρος Μπιμπίλας, οι καταγγελίες στο ΣΕΗ!\nΣτο κεντρικό δελτίο ειδήσεων του ΣΚΑΪ με τη Σία Κοσιώνη μίλησε ο Σπύρος Μπιμπίλας, το βράδυ της Πέμπτης, σχετικά με τις καταγγελίες που δέχεται το τελευταίο διάστημα το Σωματείο Ελλήνων Ηθοποιών. Επ’ αυτού, ο ηθοποιός και πρόεδρος του ΣΕΗ άφησε ανοιχτό το ενδεχόμενο κατάθεσης επιπρόσθετου φακέλου στην εισαγγελία που αφορά κακοποιήσεις.\n«Κάθε μέρα δεχόμαστε» είπε συγκεκριμένα και ξεκαθάρισε πως οι καταγγελίες δεν αφορούν απαραίτητα βιασμούς και σεξουαλικές παρενοχλήσεις αλλά εν γένει κακοποιητικές συμπεριφορές στο πλαίσιο του εργασιακού βίου στο θέατρο. Παράλληλα ανέφερε πως γνωρίζει περιπτώσεις- ειδικά ανερχόμενων ηθοποιών- που έχουν υποστεί κακοποιητική συμπεριφορά και διστάζουν να το αναφέρουν φοβούμενοι μη χάσουν την δουλειά τους ή αποτύχουν να εδραιωθούν στο επάγγελμα. Eμείς ως σωματείο ηθοποιών έχουμε εμπιστοσύνη στην Δικαιοσύνη και αφού έχει αρχίσει να χαράσσεται ο δρόμος μέσα από αυτήν, θα περιμένουμε με σύνεση και καρτερία να δούμε πως θα εξελιχθούν οι καταστάσεις, ανέφερε.


Η Δύναμη της Φύσης: Μια σειρά εντυπωσιακών γλυπτών που έχουν νικήσει τη βαρύτητα / Life / Woman TOC\nΗ Δύναμη της Φύσης: Μια σειρά εντυπωσιακών γλυπτών που έχουν νικήσει τη βαρύτητα\nΤα γλυπτά του Ιταλού καλλιτέχνη, Lorenzo Quinn, ταξιδεύουν τον θεατή σε μία άγνωστη χώρα ονείρου.\n«Κάνω τέχνη για μένα και για όποιον θέλει να έρθει μαζί μου μια βόλτα στο όνειρο» λέει ο ίδιος. Μια σειρά φαντασμαγορικών γλυπτών, με τον τίτλο, η Δύναμη της Φύσης, τα οποία μοιάζουν να περιστρέφονται και στα οποία βλέπεις διαρκή κίνηση ενώ παραμένουν απολύτως στατικά, έχουν κάνει το γύρο του κόσμου μέσα από τις αναρτημένες φωτογραφίες τους στα σόσιαλ μίντια.\nΔικαίως αυτά τα γλυπτά έχουν γίνει viral. Αυτή η σειρά έργων τέχνης απεικονίζει μια γυναίκα που περιστρέφει, με φόρα και δύναμη, τον κόσμο γύρω με ένα κομμάτι ύφασμα. Η γυναίκα, πιθανότατα, είναι η Μητέρα Φύση, που πάει κόντρα στη φορά του ανέμου, με αποτέλεσμα ο μανδύας της να της σκεπάσει το πρόσωπο.\nΥπάρχει μια έντονη αίσθηση κίνησης που ακτινοβολεί πίσω από την μαγική ακινησία του αγάλματος. Αξιοσημείωτη, δε, η εξισορρόπηση μεταξύ της Γης, της σφαίρας και του πλοηγού της.\nΟ Lorenzo Quinn έχει παρουσιάσει ελαφρώς διαφορετικές εκδοχές αυτού του έργου σε όλο τον κόσμο, από την Αγγλία και τις Ηνωμένες Πολιτείες έως το Μονακό και τη Σιγκαπούρη, ενώ κάθε γλυπτό παρουσιάζει τη δική του αίσθηση περιστροφικής κίνησης χωρίς ωστόσο την παραμικρή σωματική κίνηση.\nΟι κυματισμοί στο ρούχο της Μητέρας Φύσης και το στέλεχος του υφάσματος που τυλίγεται σε στην υδρόγειο χαρίζουν όμορφες οπτικές ενδείξεις που επιτρέπουν σε κάποιον να υποθέσει την προβλεπόμενη δράση της άκαμπτης δομής.\nΤο έργο προσφέρει μια σουρεαλιστική παρουσίαση της περιστροφής της Γης μέσα από την προσωποποιημένη δύναμη της φύσης.\nΔείτε μερικά από τα γλυπτά Η Δύναμη της Φύσης του καλλιτέχνη:\nLorenzo Quinn website\nβαρύτητα, γλυπτό, δύναμη της φύσης, έργο τέχνης, καλλιτέχνης, φαντασμαγορικό


Θυρεός από ασήμι 925, διαμέτρου 16mm. Eίναι διακοσμημένος με δύο δελφίνια.\nΤα δελφίνια συμβολίζουν την ελευθερία, τη δύναμη και τον αλτρουισμό. Από πολλούς πολιτισμούς (Αρχαίους Έλληνες, Ρωμαίους, Σουμέριους και Αιγύπτιους) θεωρούνται σύμβολο τύχης.\nΟι αποστολές των εξαρτημάτων κυμαίνονται από 2 -10 ημέρες ανάλογα με το απόθεμα.\nΑσημένιος θυρεός κομπολογιού, κωδ. ΘΧΑ-11\nΘυρεός από ασήμι 925, διαμέτρου 17mm. Eίναι διακοσμημένος με την μέλισσα, σύμβολο της αθανασίας και της ανάστασης. Τα θέματα είναι δημιουργίες του Τάσου Θωμαΐδη, πνευματικά κατοχυρωμένες. Οι αποστολές των εξαρτημάτων...\nΑσημένιος θυρεός κομπολογιού, κωδ.Θ-18\nΑσημένιος θυρεός κομπολογιού από ασήμι 925, με διάμετρο 16mm. Eίναι διακοσμημένος με μια ανάγλυφη γοργόνα. Συμβολισμός: Οι γοργόνες εκπροσωπούνται σε μεγάλο βαθμό στη μυθολογία, στη λογοτεχνία και στη λαογραφία...


Δογματική: Φλωρόφσκι ξανά!\nΜητροπολίτης Αθανάσιος Γιέφτις, Γιάννης Κουρεμπελές και Γεώργιος Παναγόπουλος για τον π. Γεώργιο Φλωρόφσκι\nΠραγματοποιήθηκε την Πέμπτη 14 Μαρτίου 2019 βιβλιοπαρουσίαση του επανεκδοθέντος σε νέα μετάφραση από τις Εκδόσεις Αθανάσιου Αλτιντζή πονήματος του π. Γ. Φλωρόφσκι, Αγία Γραφή, Εκκλησία, Παράδοση, στην αίθουσα του Πνευματικού κέντρου του Ι. Ναού Παναγίας Λαοδηγητρίας στη Θεσσαλονίκη.\nΣτην παρουσίαση του βιβλίου μίλησαν για τον γίγαντα της ακαδημαϊκής Ορθόδοξης Θεολογίας του 20ου αιώνα π. Γ. Φλωρόφσκι, καθώς και το εν λόγω βιβλίο, ο Μητροπολίτης πρώην Ερζεγοβίνης Αθανάσιος Γιέφτιτς, ο Καθηγητής Δογματικής του ΑΠΘ Ιωάννης Κουρεμπελές και ο Αν. Καθηγητής Δογματικής της ΑΕΑ Ιωαννίνων Γεώργιος Δ. Παναγόπουλος. Την εκδήλωση συντόνισε ο Δρ. Αναστάσιος Πολυχρονιάδης.\nΝα σημειωθεί ότι τη νέα μετάφραση εκπόνησε η κ. Παναγιώτα Μικροπαντρεμένου, την επιστημονική επιμέλεια του τόμου ανέλαβαν οι Καθηγητές Ι. Κουρεμπελές και Σ. Πασχαλίδης, ενώ ο π. Δ. Αβδελάς υπογράφει το εισαγωγικό δοκίμιο.\n(Από αριστερά ) Αθανάσιος Γιέφτις, Γ. Παναγόπουλος, Τ. Πολυχρονιάδης και Ι. Κουρεμπελές\nΟ Μητροπολίτης Αθανάσιος Γιέφτιτς\nΑναρτήθηκε από Γεώργιος Δ. Παναγόπουλος στις 3:57 μ.μ.